title: 2007/279/KE: Deċiżjoni tal-Bank Ċentrali Ewropew tas- 17 ta’ April 2007 li tadotta regoli implimentattivi dwar il-protezzjoni tad- data fil-Bank Ċentrali Ewropew (BĊE/2007/1)

text:
               4.5.2007

               MT

               Il-Ġurnal Uffiċjali ta’ l-Unjoni Ewropea

               L 116/64

         DEĊIŻJONI TAL-BANK ĊENTRALI EWROPEW
   tas-17 ta’ April 2007
   li tadotta regoli implimentattivi dwar il-protezzjoni tad-data fil-Bank Ċentrali Ewropew
   (BĊE/2007/1)
   (2007/279/KE)
   IL-BORD EŻEKUTTIV TAL-BANK ĊENTRALI EWROPEW,
   Wara li kkunsidra t-Trattat li jistabbilixxi l-Komunità Ewropea, b’mod partikolari l-Artikolu 286,
   Wara li kkunsidra r-Regolament (KE) Nru 45/2001 tal-Parlament Ewropew u tal-Kunsill tat-18 ta’ Diċembru 2000 dwar il-protezzjoni ta’ l-individwi fir-rigward ta’ l-ipproċessar ta’ data personali mill-istituzzjonijiet u l-korpi tal-Komunità, u dwar il-moviment ħieles ta’ dik id-data
       (1), u b’mod partikolari l-Artikolu 24(8),
   Billi:

               (1)

               Ir-Regolament (KE) Nru 45/2001 jistabbilixxi l-prinċipji tal-protezzjoni tad-data u r-regoli applikabbli għall-istituzzjonijiet u l-korpi kollha tal-Komunità u jaħseb għal Uffiċjal għall-Protezzjoni tad-Data (DPO) li għandu jinħatar minn kull istituzzjoni u korp tal-Komunità.

               (2)

               Bis-saħħa ta’ l-Artikolu 24(8) tar-Regolament (KE) Nru 45/2001, kull istituzzjoni jew korp tal-Komunità għandu jadotta regoli ta’ implimentazzjoni oħra dwar l-DPO skond id-dispożizzjonijiet fl-Anness ta’ dak ir-Regolament,

         IDDEĊIEDA KIF ĠEJ:
   TAQSIMA 1
   DISPOŻIZZJONIJIET ĠENERALI
   Artikolu 1
   Suġġett u skop
   1.   Din id-Deċiżjoni tistabbilixxi r-regoli ġenerali li jimplimentaw ir-Regolament (KE) Nru 45/2001 fir-rigward tal-Bank Ċentrali Ewropew (BĊE). B’mod partikolari, tissupplimenta d-dispożizzjonijiet fir-Regolament (KE) Nru 45/2001 dwar il-ħatra u l-istatus ta’ l-DPO, kif ukoll dwar il-ħidmiet, id-dmirijiet u s-setgħat tagħhom.
   2.   Din id-Deċiżjoni tikkjarifika wkoll ir-rwoli, il-ħidmiet u d-dmirijiet tal-kontrolluri u l-koordinaturi tal-protezzjoni tad-data u timplimenta r-regoli li bis-saħħa tagħhom is-suġġetti tad-data jistgħu jeżerċitaw id-drittijiet tagħhom.
   Artikolu 2
   Definizzjonijiet
   Għall-finijiet ta’ din id-Deċiżjoni, u bla ħsara għad-definizzjonijiet fir-Regolament (KE) Nru 45/2001, id-definizzjonijiet li ġejjin għandhom japplikaw:

               (a)

               “kontrollur” tfisser maniġer responsabbli għal dipartiment organizzattiv li jiddetermina l-iskopijiet u l-mezzi ta’ l-ipproċessar tad-data personali;

               (b)

               “koordinatur tal-protezzjoni tad-data” tfisser membru ta’ l-istaff li jassisti kontrollur fit-twettiq ta’ l-obbligi ta’ dan ta’ l-aħħar fir-rigward tal-protezzjoni tad-data. Din il-persuna għandha tkun speċjalista fl-immaniġġjar tad-dokumenti.

         TAQSIMA 2
   L-UFFIĊJAL TAL-PROTEZZJONI TAD-DATA
   Artikolu 3
   Ħatra, status u kwistjonijiet organizzattivi
   1.   Il-Bord Eżekuttiv għandu:

               (a)

               jaħtar l-DPO minn fost l-istaff tal-BĊE li huma anzjani biżżejjed biex jissodisfaw ir-rekwiżiti ta’ l-Artikolu 24 tar-Regolament (KE) Nru 45/2001;

               (b)

               jiffissa l-mandat ta’ l-DPO ta’ bejn sentejn u ħames snin; u

               (ċ)

               jirreġistra lill-DPO mar-Regolatur Ewropew tal-Protezzjoni tad-Data (EDPS).

         2.   Il-Bord Eżekuttiv għandu jiżgura li l-DPO jista’ jwettaq il-ħidmiet u d-dmirijiet ta’ l-DPO b’mod indipendenti. Mingħajr preġudizzju għal din l-indipendenza:

               (a)

               l-DPO għandu jkun suġġett għall-kundizzjonijiet ta’ l-impjieg tal-BĊE;

               (b)

               għall-finijiet amministrativi l-DPO għandu jkun allokat f’wieħed mill-oqsma tax-xogħol tal-BĊE; u

               (ċ)

               l-istimaturi ta’ l-DPO għandhom jikkonsultaw lir-EDPS qabel ma jistmaw il-ħidma ta’ l-DPO fir-rigward tax-xogħol u d-dmirijiet ta’ l-DPO.

         3.   Il-kontrollur rilevanti għandu jiżgura li l-DPO jinżamm infurmat mingħajr dewmien:

               (a)

               meta tqum kwistjoni li għandha, jew jista’ jkollha, implikazzjonijiet li għandhom x’jaqsmu mal-protezzjoni tad-data; u

               (b)

               fir-rigward tal-kuntatti kollha ma’ partijiet esterni dwar l-applikazzjoni tar-Regolament (KE) Nru 45/2001, b’mod partikolari fir-rigward ta’ kull interazzjoni mar-EDPS.

         4.   Il-Bord Eżekuttiv għandu jaħtar Deputat ta’ l-DPO, li għandhom japplikaw għalih il-paragrafi 1 u 2. Id-Deputat ta’ l-DPO għandu jappoġġa lill-DPO fit-twettiq tal-ħidmiet u d-dmirijiet ta’ l-DPO u jagħmilha ta’ deputat fl-assenza ta’ l-DPO.
   5.   L-istaff kollu li jipprovdi appoġġ lill-DPO fir-rigward ta’ kwistjonijiet tal-protezzjoni tad-data għandu jaġixxi biss skond l-istruzzjonijiet ta’ l-DPO.
   Artikolu 4
   Il-ħidmiet u d-dmirijiet ta’ l-Uffiċjal tal-Protezzjoni tad-Data

   Meta jkun qed iwettaq il-ħidmiet speċifikati fl-Artikolu 24 tar-Regolament (KE) Nru 45/2001 u fl-Anness ta’ dak ir-Regolament, l-DPO għandu jwettaq id-dmirijiet li ġejjin, wara li jqis il-kontribuzzjonijiet mill-oqsma tax-xogħol rilevanti tal-BĊE meta jkun meħtieġ:

               (a)

               jagħti parir lill-Bord Eżekuttiv, lill-kontrolluri u lill-koordinaturi tal-protezzjoni tad-data dwar kwistjonijiet li jittrattaw l-applikazzjoni fil-BĊE ta’ dispożizzjonijiet tal-protezzjoni tad-data. L-DPO jista’ jiġi kkonsultat mill-Bord Eżekuttiv, minn kull kontrollur ikkonċernat, mill-Kumitat ta’ l-Istaff jew minn kull individwu dwar kwalunkwe kwistjoni li tittratta l-interpretazzjoni jew l-applikazzjoni tar-Regolament (KE) Nru 45/2001;

               (b)

               fuq l-inizjattiva ta’ l-DPO innifsu jew fuq it-talba tal-Bord Eżekuttiv, xi kontrollur, il-Kumitat ta’ l-Istaff jew kull individwu, jinvestigaw kwistjonijiet u ġrajjiet direttament relatati mal-ħidmiet u d-dmirijiet ta’ l-DPO li jiġu għall-attenzjoni tad-DPO, u jirrapportaw lura lill-persuna li tkun ikkummissjonat l-investigazzjoni. L-DPO għandu jikkunsidra kwistjonijiet u fatti b’mod imparzjali wara li jqis debitament id-drittijiet tas-suġġett tad-data. Jekk l-DPO jqis li jkun xieraq, l-DPO għandu dlonk jinforma lill-partijiet l-oħra kollha kkonċernati. Jekk min qed jagħmel it-talba huwa individwu, jew min qed jagħmel it-talba jaġixxi f’isem individwu, l-DPO għandu, sakemm ikun possibbli, jiżgura li t-talba tibqa’ kunfidenzjali, sakemm is-suġġett tad-data kkonċernat jagħti l-kunsens tiegħu b’mod ċar biex it-talba tiġi ttrattata mod ieħor;

               (ċ)

               jikkoopera ma’ l-DPOs ta’ istituzzjonijiet u korpi oħra tal-Komunità, partikolarment billi jiskambja l-esperjenza u jaqsam in-know-how u jirrappreżenta lill-BĊE fid-diskussjonijiet kollha – minbarra l-kawżi ġudizzjarji – dwar kwistjonijiet tal-protezzjoni tad-data; u

               (d)

               jibgħat programm annwali ta’ xogħol u rapport annwali dwar l-attivitajiet ta’ l-DPO lill-Bord Eżekuttiv u lir-EDPS.

         Artikolu 5
   Setgħat ta’ l-Uffiċjal tal-Protezzjoni tad-Data

   L-DPO jista’:

               (a)

               jitlob opinjoni minn kull qasam tax-xogħol tal-BĊE li tittratta kull kwistjoni dwar il-ħidmiet u d-dmirijiet ta’ l-DPO;

               (b)

               jagħti opinjoni dwar il-legalità ta’ operazzjonijiet ta’ l-ipproċessar attwali jew proposti, jew li tittratta kull kwistjoni dwar in-notifika ta’ l-operazzjonijiet ta’ l-ipproċessar;

               (ċ)

               jiġbed l-attenzjoni tal-Bord Eżekuttiv lejn kull nuqqas ta’ xi membru ta’ l-istaff fl-osservazzjoni tar-Regolament (KE) Nru 45/2001; u

               (d)

               iwettaq il-ħidmiet l-oħra speċifikati fl-Anness tar-Regolament (KE) Nru 45/2001.

         TAQSIMA 3
   KONTROLLURI U KOORDINATURI TAL-PROTEZZJONI TAD-DATA
   Artikolu 6
   Ħidmiet u dmirijiet tal-kontrolluri u tal-koordinaturi tal-protezzjoni tad-data

   1.   Il-kontrolluri għandhom jiżguraw li l-operazzjonijiet kollha ta’ l-ipproċessar li jinvolvu d-data personali mwettqa fil-qasam tar-responsabbiltà tagħhom ikunu josservaw ir-Regolament (KE) Nru 45/2001.
   2.   Meta jkunu qed iwettqu l-obbligu tagħhom biex jassistu lill-DPO u r-EDPS fil-qadi ta’ dmirijiethom, il-kontrolluri għandhom jipprovdulhom l-informazzjoni kollha, jagħtuhom aċċess għad-data personali u jwieġbu l-mistoqsijiet f’għoxrin jum ta’ xogħol minn meta tiġi rċevuta t-talba.
   3.   Mingħajr preġudizzju għar-responsabbiltajiet tal-kontrolluri:

               (a)

               Il-koordinaturi tal-protezzjoni tad-data għandhom jassistu lill-kontrolluri fit-twettiq ta’ l-obbligi tagħhom, fuq it-talba tal-kontrolluri jew fuq l-inizjattiva tagħhom stess. Meta jagħmlu hekk, il-koordinaturi tal-protezzjoni tad-data għandhom jikkoordinaw ma’ l-istaff tal-kontrolluri, li għandhom jipprovdulhom l-informazzjoni kollha meħtieġa. Dan jista’, fid-diskrezzjoni tal-kontrollur rilevanti, jinkludi l-aċċess għad-data personali pproċessata taħt ir-responsabilità ta’ dak il-kontrollur.

               (b)

               Il-koordinaturi tal-protezzjoni tad-data għandhom jassistu lill-DPO:

                           (i)

                           fl-identifikazzjoni tal-kontrolluri rilevanti ta’ l-operazzjonijiet ta’ l-ipproċessar fir-rigward tad-data personali;

                           (ii)

                           fil-pubblikazzjoni tal-parir ta’ l-DPO u fl-appoġġ lill-kontrolluri taħt il-gwida ta’ l-DPO;

                           (iii)

                           f'aspetti oħra tal-programm tax-xogħol ta’ l-DPO kif miftiehem bejn l-DPO u l-maniġment tal-koordinaturi.

         Artikolu 7
   Proċedura ta’ notifika
   1.   Qabel ma jiġu introdotti operazzjonijiet ġodda ta’ l-ipproċessar dwar id-data personali, il-kontrollur rilevanti għandu jinnotifika lill-DPO dwar dan bl-użu ta’ l-interface on-line aċċessibbli permezz tal-websajt ta’ l-DPO fl-intranet tal-BĊE. Kull operazzjoni ta’l-ipproċessar li hija suġġetta għal verifika minn qabel bis-saħħa ta’ l-Artikolu 27(3) tar-Regolament (KE) Nru 45/2001, għandha tiġi nnotifikata biżżejjed minn qabel l-introduzzjoni biex ir-EDPS ikun jista’ jivverifikaha minn qabel.
   2.   Il-kontrolluri għandhom jinfurmaw lill-DPO minnufih b’kull bidla li taffettwa l-informazzjoni li tinsab f’xi notifika li tkun intbagħtet diġà lill-DPO.
   TAQSIMA 4
   DRITTIJIET TAS-SUĠĠETTI TAD-DATA

   Artikolu 8
   Reġistru
   Ir-reġistru li jinżamm mill-DPO bis-saħħa ta’ l-Artikolu 26 tar-Regolament (KE) Nru 45/2001, għandu jservi bħala indiċi ta’ l-operazzjonijiet kollha ta’ l-ipproċessar li jittrattaw data personali mwettqa fil-BĊE. Is-suġġetti tad-data jistgħu jużaw l-informazzjoni li tinsab fir-reġistru biex jeżerċitaw id-drittijiet tagħhom skond l-Artikoli 13 sa 19 tar-Regolament (KE) Nru 45/2001.
   Artikolu 9
   Eżerċizzju tad-drittijiet tas-suġġetti tad-data

   1.   Minbarra d-dritt tagħhom li jiġu infurmati kif jixraq dwar kull ipproċessar tad-data personali tagħhom, is-suġġetti tad-data jistgħu javviċinaw lill-kontrollur rilevanti biex jeżerċitaw id-drittijiet tagħhom bis-saħħa ta’ l-Artikoli 13 sa 19 tar-Regolament (KE) Nru 45/2001, kif speċifikat hawn isfel.

               (a)

               Dawn id-drittijiet jistgħu jiġu eżerċitati biss mis-suġġett tad-data jew ir-rappreżentant debitament awtorizzat tagħhom. Dawn il-persuni jistgħu jeżerċitaw kull dritt bħal dan mingħajr ħlas.

               (b)

               Talbiet biex jiġu eżerċitati dawn id-drittijiet għandhom jiġu indirizzati bil-miktub lill-kontrollur rilevanti. Il-kontrollur għandu jissodisfa biss din it-talba jekk l-identità ta’ min jagħmel it-talba u, jekk rilevanti, id-dritt tiegħu biex jirrappreżenta lis-suġġett tad-data, ikunu ġew ivverifikati kif jixraq. Il-kontrollur għandu mingħajr dewmien jinforma lis-suġġett tad-data bil-miktub jekk it-talba ntlaqgħetx jew le. Jekk it-talba tkun ġiet miċħuda, il-kontrollur għandu jinkludi r-raġunijiet wara ċ-ċaħda.

               (ċ)

               Il-kontrollur għandu, f’kull ħin fi żmien tliet xhur kalendarji minn meta tiġi rċevuta t-talba, jagħti aċċess bis-saħħa ta’ l-Artikolu 13 tar-Regolament (KE) Nru 45/2001, billi jħalli lis-suġġett tad-data jikkonsulta dawn id-data fil-post jew jirċievi kopja tagħhom, skond kif jippreferi l-applikant.

               (d)

               Is-suġġetti tad-data jistgħu jikkuntattjaw lill-DPO fil-każ li l-kontrollur ma jirrispettax xi wieħed mil-limiti ta’ żmien fil-paragrafi (b) jew (ċ). Fil-każ ta’ abbuż ovvju minn xi suġġett tad-data fl-eżerċizzju tad-drittijiet tiegħu, il-kontrollur jista’ jirriferi s-suġġett tad-data lill-DPO. Jekk il-każ jintbagħat lill-DPO, l-DPO jiddeċiedi fuq il-mertu tat-talba u l-azzjoni xierqa li għandha tittieħed wara. Fil-każ li ma jintlaħaqx ftehim bejn is-suġġett tad-data u l-kontrollur, iż-żewġ partijiet għandu jkollhom id-dritt li jikkonsultaw lill-DPO.

         2.   Membri ta’ l-istaff tal-BĊE jistgħu jikkonsultaw lill-DPO qabel ma’ jagħmlu lment mar-EDPS bis-saħħa ta’ l-Artikolu 33 tar-Regolament (KE) Nru 45/2001.
   Artikolu 10
   Eżenzjonijiet u restrizzjonijiet
   1.   Il-kontrollur jista’ jirrestrinġi d-drittijiet imsemmija fl-Artikoli 13 sa 17 tar-Regolament (KE) Nru 45/2001 għar-raġunijiet, u skond il-kundizzjonijiet, stabbiliti fl-Artikolu 20 tar-Regolament (KE) Nru 45/2001, iżda l-DPO għandu jiġi kkonsultat minn qabel.
   2.   Kull persuna affettwata tista’ tistaqsi lir-EDPS biex japplika l-Artikolu 47(1)(ċ) tar-Regolament (KE) Nru 45/2001.
   Artikolu 11
   Proċedura ta’ investigazzjoni
   1.   Kull talba għall-investigazzjoni skond l-Artikolu 4(b) għandha tiġi indirizzata lill-DPO bil-miktub.
   2.   L-DPO għandu jibgħat riċevuta tat-talba lil dak li jkun għamel it-talba fi żmien għoxrin jum tax-xogħol minn meta tiġi rċevuta t-talba.
   3.   L-DPO jista’ jinvestiga l-kwistjoni fil-post u jitlob stqarrija bil-miktub mill-kontrollur. Il-kontrollur għandu jipprovdi r-risposta tiegħu lill-DPO fi żmien għoxrin jum tax-xogħol, li jibdew igħoddu minn dak il-jum li fih il-kontrollur jirċievi t-talba ta’ l-DPO. L-DPO jista’ jitlob informazzjoni jew assistenza addizzjonali minn kull qasam tax-xogħol tal-BĊE. Il-qasam tax-xogħol għandu jipprovdi dik l-informazzjoni jew assistenza addizzjonali fi żmien 20 jum tax-xogħol mit-talba ta’ l-DPO.
   4.   L-DPO għandu jirrapporta lura lil min jagħmel it-talba fi żmien tliet xhur kalendarji minn meta tiġi rċevuta t-talba.
   Artikolu 12
   Rimedji
   Flimkien mar-rimedji preskritti fl-Artikolu 32 tar-Regolament (KE) Nru 45/2001, li huma disponibbli għas-suġġetti kollha tad-data, ir-rimedji preskritti fil-Kundizzjonijiet ta’ l-Impjieg tal-BĊE għandhom ikunu disponibbli għas-suġġetti tad-data li huma membri ta’ l-istaff tal-BĊE.
   TAQSIMA 5
   DĦUL FIS-SEĦĦ
   Artikolu 13
   Dispożizzjoni finali
   Din id-Deċiżjoni għandha tidħol fis-seħħ fl-għoxrin jum wara dak li fih tiġi ppubblikata fil-Ġurnal Uffiċjali ta’ l-Unjoni Ewropea.

      Magħmul fi Frankfurt am Main, 17 ta’ April 2007.

            Il-President tal-BĊE

         Jean-Claude TRICHET

      (1)  ĠU L 8, 12.1.2001, p. 1.


title: Deċiżjoni tal-Kummissjoni (UE) 2017/1217 tat-23 ta' Ġunju 2017 li tistabbilixxi l-kriterji tal-Ekotikketta tal-UE għall-prodotti tat-tindif għal uċuħ ebsin (notifikata bid-dokument C(2017) 4241) (Test b'rilevanza għaż-ŻEE. )

text:
                  12.7.2017

                  MT

                  Il-Ġurnal Uffiċjali tal-Unjoni Ewropea

                  L 180/45

            DEĊIŻJONI TAL-KUMMISSJONI (UE) 2017/1217
      tat-23 ta' Ġunju 2017
      li tistabbilixxi l-kriterji tal-Ekotikketta tal-UE għall-prodotti tat-tindif għal uċuħ ebsin

            (notifikata bid-dokument C(2017) 4241)

      (Test b'rilevanza għaż-ŻEE)
      IL-KUMMISSJONI EWROPEA,
      Wara li kkunsidrat it-Trattat dwar il-Funzjonament tal-Unjoni Ewropea,
      Wara li kkunsidrat ir-Regolament (KE) Nru 66/2010 tal-Parlament Ewropew u tal-Kunsill tal-25 ta' Novembru 2009 dwar skema ta' Ekotikketta tal-UE (1), u b'mod partikulari l-Artikolu 8(2) tiegħu,
      Wara li kkonsultat lill-Bord tal-Ekotikkettar tal-Unjoni Ewropea,
      Billi:

                  (1)

                  Skont ir-Regolament (KE) Nru 66/2010, l-Ekotikketta tal-UE tista' tingħata lil dawk il-prodotti li għandhom impatt ambjentali mnaqqas tul iċ-ċiklu kollu ta' ħajjithom.

                  (2)

                  Ir-Regolament (KE) Nru 66/2010 jistipula li għandhom jiġu stabbiliti kriterji speċifiċi tal-Ekotikketta tal-UE għal kull grupp ta' prodotti.

                  (3)

                  Id-Deċiżjoni tal-Kummissjoni 2011/383/UE (2) stabbiliet il-kriterji ekoloġiċi u r-rekwiżiti ta' valutazzjoni u ta' verifika relatati magħhom għad-deterġenti tat-tindif b'użi multipli u għad-deterġenti tat-tindif sanitarji, li huma validi sal-31 ta' Diċembru 2016.

                  (4)

                  Sabiex jitqiesu l-iżviluppi riċenti tas-suq u l-innovazzjoni li seħħet minn dak iż-żmien 'l hawn, qed jitqies li huwa xieraq li jiġi stabbilit sett rivedut ta' kriterji ekoloġiċi għal dak il-grupp ta' prodotti.

                  (5)

                  Il-kriterji riveduti, kif ukoll ir-rekwiżiti ta' valutazzjoni u ta' verifika relatati magħhom, għandhom ikunu validi għal sitt snin minn meta ssir in-notifika dwar din id-Deċiżjoni, filwaqt li jitqies iċ-ċiklu ta' innovazzjoni għal dak il-grupp ta' prodotti. L-għan ta' dawk il-kriterji huwa li jippromwovu prodotti li għandhom impatt imnaqqas fuq l-ekosistemi akkwatiċi, li fihom ammont limitat ta' sustanzi perikolużi, li huma effettivi u li jnaqqsu kemm jista' jkun il-produzzjoni tal-iskart billi jnaqqsu l-ammont ta' imballaġġ.

                  (6)

                  Għal raġunijiet ta' ċertezza legali, id-Deċiżjoni tal-Kummissjoni 2011/383/UE għandha titħassar.

                  (7)

                  Il-produtturi li l-prodotti tagħhom ingħataw l-Ekotikketta tal-UE għad-deterġenti tat-tindif b'użi multipli u għad-deterġenti tat-tindif sanitarji abbażi tal-kriterji stabbiliti fid-Deċiżjoni tal-Kummissjoni 2011/383/UE għandhom jingħataw perjodu ta' tranżizzjoni sabiex ikollhom biżżejjed żmien biex jadattaw il-prodotti tagħhom biex dawn ikunu jikkonformaw mal-kriterji u mar-rekwiżiti riveduti.

                  (8)

                  Il-miżuri previsti f'din id-Deċiżjoni huma skont l-opinjoni tal-Kumitat stabbilit bl-Artikolu 16 tar-Regolament (KE) Nru 66/2010,

            ADOTTAT DIN ID-DEĊIŻJONI:
      Artikolu 1
      Il-grupp ta' prodotti tal-“prodotti tat-tindif għal uċuħ ebsin” għandu jinkludi d-deterġenti tat-tindif b'użi multipli, id-deterġenti tat-tindif tal-kċejjen, id-deterġenti tat-tindif tat-twieqi u d-deterġenti tat-tindif sanitarji li jidħlu fil-kamp ta' applikazzjoni tar-Regolament (KE) Nru 648/2004 tal-Parlament Ewropew u tal-Kunsill (3), li huma kkummerċjalizzati u maħsubin biex jintużaw bħala wieħed minn dawn li ġejjin:

                  —

                  deterġenti tat-tindif b'użi multipli, li għandhom jinkludu prodotti deterġenti maħsubin għat-tindif regolari ta' wċuħ ebsin bħall-ħitan, l-art u wċuħ oħra fissi fuq ġewwa;

                  —

                  deterġenti tat-tindif tal-kċejjen, li għandhom jinkludu prodotti deterġenti maħsubin għat-tindif regolari ta' wċuħ tal-kċina bħall-uċuħ tal-bankijiet tal-kċina, l-uċuħ tal-kukers, is-sinkijiet tal-kċina u l-uċuħ tat-tagħmir tal-kċina, u għat-tneħħija tax-xaħam minn fuq dawn l-uċuħ;

                  —

                  deterġenti tat-tindif tat-twieqi, li għandhom jinkludu prodotti deterġenti maħsubin għat-tindif regolari ta' twieqi, ħġieġ u wċuħ oħra llustrati sew; u

                  —

                  deterġenti tat-tindif sanitarji, li għandhom jinkludu prodotti deterġenti maħsubin għat-tneħħija regolari, inkluż bl-għarik, ta' ħmieġ jew depożiti f'faċilitajiet sanitarji, bħall-kmamar tal-ħasil, it-tojlits, il-kmamar tal-banju u d-doċoċ.

            Il-grupp tal-prodotti għandu jkopri l-prodotti kemm għall-użu privat u kemm għall-użu professjonali u li jinbiegħu jew f'forma mhix dilwita jew inkella lesti għall-użu. Il-prodotti għandhom ikunu taħlitiet ta' sustanzi kimiċi. Il-prodotti għall-użu privat m'għandux ikun fihom mikroorganiżmi li l-manifattur ikun żiedhom deliberatament.
      Artikolu 2
      Għall-finijiet ta' din id-Deċiżjoni, għandhom japplikaw id-definizzjonijiet li ġejjin:

                  (1)

                  “sustanzi mdaħħlin” tfisser sustanzi miżjudin bi ħsieb, prodotti sekondarji u impuritajiet mill-materja prima fil-formulazzjoni finali tal-prodott [(inkluż il-fojl li jdub fl-ilma, jekk jintuża)];

                  (2)

                  “prodott mhux dilwit” tfisser prodott li għandu jiġi ddilwit fl-ilma qabel jintuża;

                  (3)

                  “prodott lest għall-użu” tfisser prodott li m'għandux jiġi ddilwit fl-ilma qabel jintuża;

                  (4)

                  “imballaġġ primarju” tfisser:

                              (a)

                              għal dożi fi qratas individwali li jkunu maħsubin biex jitneħħew qabel l-użu, il-qratas tad-dożi individwali u l-imballaġġ maħsub biex jikkostitwixxi l-iżgħar unità tal-bejgħ għad-distribuzzjoni lill-utenti jew lill-konsumaturi finali fil-post fejn jinxtara, inkluża t-tikketta jekk dan ikun applikabbli;

                              (b)

                              għat-tipi l-oħra kollha ta' prodotti, l-imballaġġ maħsub biex jikkostitwixxi l-iżgħar unità tal-bejgħ għad-distribuzzjoni lill-utenti jew lill-konsumaturi finali fil-post fejn jinxtara, inkluża t-tikketta jekk dan ikun applikabbli;

                  (5)

                  “mikroplastiċi” tfisser partikoli tal-plastik makromolekulari li ma jinħallx b'daqs ta' inqas minn 5 mm, miksubin b'wieħed mill-proċessi li ġejjin:

                              (a)

                              proċess ta' polimerizzazzjoni bħalma huma l-poliaddizzjoni, il-polikondensazzjoni jew proċess simili ieħor li fih jintużaw il-monomeri jew sustanzi oħra ta' bidu;

                              (b)

                              il-modifika kimika ta' makromolekuli naturali jew sintetiċi;

                              (c)

                              il-fermentazzjoni bil-mikrobi;

                  (6)

                  “nanomaterjal” tfisser materjal naturali, inċidentali jew manifatturat li fih partikoli, fi stat maħlul jew bħala aggregat jew agglomerat, u fejn, għal 50 % jew iktar tal-partikoli fid-distribuzzjoni dimensjonali numerika, dimensjoni esterna waħda jew aktar hija fil-firxa ta' daqs 1 nm-100 nm (4).

            Artikolu 3
      Sabiex jingħataw l-Ekotikketta tal-UE skont ir-Regolament (KE) Nru 66/2010, il-prodotti tat-tindif għandhom ikunu jiffurmaw parti mill-grupp ta' prodotti tal-“prodotti tat-tindif għal uċuħ ebsin” kif iddefinit fl-Artikolu 1 ta' din id-Deċiżjoni u għandhom ikunu konformi mal-kriterji u mar-rekwiżiti ta' valutazzjoni u ta' verifika relatati magħhom stabbiliti fl-Anness.
      Artikolu 4
      Il-kriterji għall-grupp ta' prodotti tal-“prodotti tat-tindif għal uċuħ ebsin” u r-rekwiżiti ta' valutazzjoni u ta' verifika relatati magħhom għandhom ikunu validi għal sitt snin mid-data tan-notifika ta' din id-Deċiżjoni.
      Artikolu 5
      Għal finijiet amministrattivi, in-numru tal-kodiċi assenjat lill-grupp ta' prodotti tal-“prodotti tat-tindif għal uċuħ ebsin” għandu jkun “020”.
      Artikolu 6
      Id-Deċiżjoni tal-Kummissjoni 2011/383/UE qed titħassar.
      Artikolu 7
      1.   B'deroga mill-Artikolu 6, l-applikazzjonijiet għall-Ekotikketta tal-UE għal prodotti li jiffurmaw parti mill-grupp ta' prodotti tal-“prodotti tat-tindif għal uċuħ ebsin” li jitressqu qabel id-data tan-notifika ta' din id-Deċiżjoni għandhom jiġu evalwati skont il-kundizzjonjiiet stipulati fid-Deċiżjoni tal-Kummissjoni 2011/383/UE.
      2.   L-applikazzjonijiet għall-Ekotikketta tal-UE għal prodotti li jiffurmaw parti mill-grupp ta' prodotti tal-“prodotti tat-tindif għal uċuħ ebsin” li jitressqu fi żmien xahrejn mid-data tan-notifika ta' din id-Deċiżjoni jistgħu jissejsu jew fuq il-kriterji stabbiliti fid-Deċiżjoni tal-Kummissjoni 2011/383/UE jew inkella fuq il-kriterji stabbiliti f'din id-Deċiżjoni. Dawk l-applikazzjonijiet għandhom jiġu evalwati skont il-kriterji li fuqhom jissejsu.
      3.   Il-liċenzji tal-Ekotikketta tal-UE mogħtija skont il-kriterji stabbiliti fid-Deċiżjoni tal-Kummissjoni 2011/383/UE jistgħu jintużaw għal 18-il xahar mid-data tan-notifika ta' din id-Deċiżjoni.
      Artikolu 8
      Din id-Deċiżjoni hija indirizzata lill-Istati Membri.

         Magħmul fi Brussell, it-23 ta' Ġunju 2017.

               Għall-Kummissjoni

            Karmenu VELLA

               Membru tal-Kummissjoni

         (1)  ĠU L 27, 30.1.2010, p. 1.

         (2)  Id-Deċiżjoni tal-Kummissjoni 2011/383/UE tat-28 ta' Ġunju 2011 dwar l-istabbiliment ta' kriterji ekoloġiċi għall-għoti tal-Ekotikketta tal-UE lil deterġenti tat-tindif b'użi multipli u deterġenti tat-tindif sanitarji (ĠU L 169, 29.6.2011, p. 52).

         (3)  Ir-Regolament (KE) Nru 648/2004 tal-Parlament Ewropew u tal-Kunsill tal-31 ta' Marzu 2004 dwar diterġenti (ĠU L 104, 8.4.2004, p. 1).

         (4)  Ir-Rakkomandazzjoni tal-Kummissjoni 2011/696/UE tat-18 ta' Ottubru 2011 fuq id-definizzjoni tan-nanomaterjali (ĠU L 275, 20.10.2011, p. 38).

         ANNESS

            QAFAS

            IL-KRITERJI TAL-EKOTIKKETTA TAL-UE

            Il-kriterji għall-għoti tal-Ekotikketta tal-UE għal prodotti tat-tindif għal superfiċji iebsin

         KRITERJI

                     1.

                     Tossiċità għall-organiżmi akkwatiċi

                     2.

                     Bijodegradabbiltà

                     3.

                     Sorsi sostenibbli ta' żejt tal-palm, żejt tal-qalba tal-ġewż tal-palm u d-derivattivi tagħhom

                     4.

                     Sustanzi esklużi u ristretti

                     5.

                     Imballaġġ

                     6.

                     Adegwatezza għall-użu

                     7.

                     Informazzjoni għall-utenti

                     8.

                     Informazzjoni li tidher fuq l-Ekotikketta tal-UE

               VALUTAZZJONI U VERIFIKA
         (a)   Rekwiżiti

         Ir-rekwiżiti speċifiċi ta' valutazzjoni u ta' verifika huma indikati f'kull kriterju.
         Meta l-applikant ikun jeħtieġlu jagħti dikjarazzjonijiet, dokumentazzjoni, analiżi, rapporti tat-testijiet, jew evidenza oħra lill-korpi kompetenti sabiex juri li hemm konformità mal-kriterji, dawn jistgħu jiġu mingħand l-applikant u/jew mingħand il-fornitur(i) tiegħu, kif ikun xieraq.
         Il-korpi kompetenti għandhom jirrikonoxxu preferenzjalment iċ-ċertifikazzjonijiet li joħorġu korpi akkreditati skont l-istandard armonizzat rilevanti għal-laboratorji tal-ittestjar u tal-ikkalibrar, u l-verifiki li jagħmlu korpi akkreditati skont l-istandard armonizzat rilevanti għall-korpi li jiċċertifikaw il-prodotti, il-proċessi u s-servizzi. L-akkreditament għandu jsir skont ir-Regolament (KE) Nru 765/2008 tal-Parlament Ewropew u tal-Kunsill (1).
         Meta jkun jixraq, jistgħu jintużaw metodi oħra tal-ittestjar apparti dawk imniżżla għal kull kriterju, diment li l-korp kompetenti li jkun qed jivvaluta l-applikazzjoni jaċċetta l-ekwivalenza tagħhom.
         Meta jkun jixraq, il-korpi kompetenti jistgħu jitolbu dokumentazzjoni ta' sostenn u jistgħu jagħmlu verifiki indipendenti jew żjarat fuq il-post.
         Bħala prerekwiżit, il-prodott għandu jissodisfa r-rekwiżiti legali applikabbli kollha tal-pajjiż jew il-pajjiżi fejn il-prodott ikun intenzjonat li jitqiegħed fis-suq. L-applikant għandu jiddikjara l-konformità tal-prodott ma' dan ir-rekwiżit.
         Il-lista “Il-Bażi tad-Dejta ta' Ingredjenti ta' Deterġenti” (il-lista DID), li tinsab fis-sit elettroniku tal-Ekotikketta tal-UE, fiha l-aktar sustanzi mdaħħla li jintużaw fil-formulazzjonijiet ta' deterġenti u kożmetiċi. Din għandha tintuża biex tinkiseb id-dejta għall-kalkoli tal-Volum Kritiku tad-Dilwizzjoni (CDV) u għall-valutazzjoni tal-bijodegradabbiltà tas-sustanzi mdaħħla. Għas-sustanzi li mhumiex fil-lista DID, tingħata gwida dwar kif għandha tiġi kkalkolata jew estrapolata d-dejta rilevanti.
         Il-lista tas-sustanzi mdaħħla kollha għandha tiġi pprovduta lill-korp kompetenti, u turi l-isem kummerċjali (jekk ikun hemm), l-isem kimiku, in-numru CAS, in-numru DID, il-kwantità mdaħħla, il-funzjoni u l-forma preżenti fil-formulazzjoni tal-prodott finali (inkluż fojl li jinħall fl-ilma).
         Il-priżervattivi, il-fwejjaħ u l-aġenti koloranti għandhom jiġu indikati irrispettivament mill-konċentrazzjoni tagħhom. Sustanzi mdaħħla oħra għandhom jiġu indikati meta jkunu f'konċentrazzjoni ta' 0,010 % jew iktar tal-piż skont il-piż.
         Is-sustanzi mdaħħla kollha preżenti fil-forma ta' nanomaterjali għandhom jiġu indikati b'mod ċar fil-lista, bil-kelma “nano” miktuba fil-parentesi.
         Għal kull sustanza mdaħħla elenkata, għandhom jiġu pprovduti l-Iskedi tad-Dejta dwar is-Sikurezza (SDS) skont ir-Regolament (KE) Nru 1907/2006 tal-Parlament Ewropew u tal-Kunsill (2). Meta ma jkunx hemm SDS ta' xi sustanza partikolari minħabba li tkun parti minn taħlita, l-applikant għandu jipprovdi l-SDS tat-taħlita.
         (b)   Limiti tal-kejl

         Il-konformità mal-kriterji hi meħtieġa għal kull sustanza mdaħħla kif speċifikat fit-Table 1.

            Tabella 1

            Limiti tal-kejl applikabbli għas-sustanzi mdaħħla skont il-kriterju għal prodotti tat-tindif għal superfiċji iebsin (% piż skont il-piż)

                     Isem il-kriterju

                     Aġenti tensjoattivi

                     Priżervattivi

                     Aġenti koloranti

                     Fwejjaħ

                     Oħrajn (pereż. enżimi)

                     Tossiċità għall-organiżmi akkwatiċi

                     ≥ 0,010

                     l-ebda limitu (*1)

                     l-ebda limitu (*1)

                     l-ebda limitu (*1)

                     ≥ 0,010

                     Bijodegradabbiltà

                     Aġenti tensjoattivi

                     ≥ 0,010

                     Mhux applikabbli

                     Mhux applikabbli

                     Mhux applikabbli

                     Mhux applikabbli

                     Sustanzi organiċi

                     ≥ 0,010

                     l-ebda limitu (*1)

                     l-ebda limitu (*1)

                     l-ebda limitu (*1)

                     ≥ 0,010

                     Sorsi sostenibbli ta' żejt tal-palm

                     ≥ 0,010

                     Mhux applikabbli

                     Mhux applikabbli

                     Mhux applikabbli

                     ≥ 0,010

                     Sustanzi esklużi jew limitati

                     Sustanzi esklużi u limitati speċifikati

                     l-ebda limitu (*1)

                     l-ebda limitu (*1)

                     l-ebda limitu (*1)

                     l-ebda limitu (*1)

                     l-ebda limitu (*1)

                     Sustanzi perikolużi

                     ≥ 0,010

                     ≥ 0,010

                     ≥ 0,010

                     ≥ 0,010

                     ≥ 0,010

                     SVHCs

                     l-ebda limitu (*1)

                     l-ebda limitu (*1)

                     l-ebda limitu (*1)

                     l-ebda limitu (*1)

                     l-ebda limitu (*1)

                     Fwejjaħ

                     Mhux applikabbli

                     Mhux applikabbli

                     Mhux applikabbli

                     l-ebda limitu (*1)

                     Mhux applikabbli

                     Priżervattivi

                     Mhux applikabbli

                     l-ebda limitu (*1)

                     Mhux applikabbli

                     Mhux applikabbli

                     Mhux applikabbli

                     Aġenti koloranti

                     Mhux applikabbli

                     Mhux applikabbli

                     l-ebda limitu (*1)

                     Mhux applikabbli

                     Mhux applikabbli

                     Enżimi

                     Mhux applikabbli

                     Mhux applikabbli

                     Mhux applikabbli

                     Mhux applikabbli

                     l-ebda limitu (*1)

                     Mikroorganiżmi

                     Mhux applikabbli

                     Mhux applikabbli

                     Mhux applikabbli

                     Mhux applikabbli

                     ≥ 0,010

               (c)   L-ispeċifiċitajiet tal-grupp tal-prodott

         Jekk prodott jista' jkun fil-forma RTU kif ukoll fil-forma mhux dilwita u ż-żewġ forom tal-prodott jinbiegħu bħala parti minn lott wieħed (pereż. flixkun RTU u flixkun ta' rikarika tal-prodott mhux dilwit), iż-żewġ tipi ta' prodotti għandhom jissodisfaw ir-rekwiżiti mniżżla fil-kriterji kollha tat-tipi rispettivi tagħhom.
         Prodotti mhux dilwita f'imballaġġ maħsub għall-iskop ewlieni tar-rikarika ta' bottijiet b'mekkaniżmu ta' sprej jenħtieġ li jikkonformaw mal-kriterji tal-imballaġġ għall-prodotti RTU.
         DOŻAĠĠ TA' REFERENZA
         Dan id-dożaġġ għandu jitqies bħala d-dożaġġ ta' referenza għall-kalkoli intiżi li jiddokumentaw il-konformità mal-kriterji tal-Ekotikketta tal-UE u għall-ittestjar tal-kapaċità ta' tindif.

                     Prodotti RTU

                     litru ta' prodott RTU

                     Prodotti mhux dilwiti

                     L-ogħla doża rakkomandata mill-manifattur għat-tħejjija ta' litru soluzzjoni tat-tindif għat-tindif ta' superfiċji normalment maħmuġa (indikata bħala g/l ta' soluzzjoni tat-tindif jew ml/l ta' soluzzjoni tat-tindif)

            Valutazzjoni u verifika: l-applikant għandu jipprovdi t-tikketta tal-prodott jew l-iskeda tal-istruzzjonijiet għall-utenti li tinkludi l-istruzzjonijiet dwar id-dożaġġ.

            Kriterju 1 — Tossiċità għall-organiżmi akkwatiċi

         Il-volum kritiku tad-dilwizzjoni (CDVkroniku) tal-prodott ma għandux jaqbeż il-limiti li ġejjin għad-doża ta' referenza.

                     Tip ta' prodott

                     Limitu tas-CDV
                     (l/l ta' soluzzjoni tat-tindif)

                     Deterġenti tad-tindif ġenerali, RTU

                     350 000

                     Deterġenti tad-tindif ġenerali, mhux dilwiti

                     18 000

                     Deterġenti tad-tindif tal-kċejjen, RTU

                     600 000

                     Deterġenti tad-tindif tal-kċejjen, mhux dilwiti

                     45 000

                     Deterġenti tad-tindif tat-twieqi, RTU

                     48 000

                     Deterġenti tad-tindif tat-twieqi, mhux dilwiti

                     18 000

                     Deterġenti tat-tindif sanitarji, RTU

                     600 000

                     Deterġenti tat-tindif sanitarji, mhux dilwiti

                     45 000

            Valutazzjoni u verifika: l-applikant għandu jipprovdi l-kalkolu tas-CDVkroniku tal-prodott. Spreadsheet għall-kalkolu tal-valur tas-CDVkroniku tinsab fis-sit elettroniku tal-Ekotikketta tal-UE.
         Is-CDVkroniku huwa kkalkulat għas-sustanzi kollha li jiddaħħlu (i) fil-prodott, minbarra l-mikroorganiżmi, bl-użu tal-ekwazzjoni li ġejja:

         Fejn:

                     id-dożaġġ(i)

                     :

                     il-piż (g) tas-sustanza (i) fid-doża ta' referenza;

                     DF(i)

                     :

                     il-fattur ta' degradazzjoni tas-sustanza (i);

                     TFkroniku(i)

                     :

                     il-fattur ta' tossiċità kronika tas-sustanza (i).

               Il-valuri tad-DF(i) u t-TFkroniku(i) għandhom ikunu kif mogħtija fil-Parti A l-iktar aġġornata tal-lista DID. Jekk sustanza mdaħħla ma tiġix inkluża fil-Parti A, l-applikant għandu jagħmel stima tal-valuri billi jsegwi l-approċċ deskritt fil-Parti B ta' dik il-lista u jehmeż id-dokumentazzjoni assoċjata.

            Kriterju 2 — Il-bijodegradabbiltà

         (a)   Il-bijodegradabbiltà tal-aġenti tensjoattivi

         L-aġenti tensjoattivi kollha għandhom ikunu faċilment degrababbli (ajrobikament).
         L-aġenti tensjoattivi kollha kklassifikati bħala perikolużi għall-ambjent akkwatiku: Il-Kategorija Akuta 1 (H400) jew il-Kategorija Kronika 3 (H412), skont ir-Regolament (KE) Nru 1272/2008 tal-Parlament Ewropew u tal-Kunsill (3), għandhom barra minn hekk ikunu bijodegradabbli anajrobikament.
         (b)   Il-bijodegradabbiltà tal-komposti organiċi

         Il-kontenut ta' sustanzi organiċi fil-prodott, minbarra l-mikroorganiżmi, li huma ajrobikament mhux bijodegradabbli (mhux bijodegradabbli malajr, aNBO) jew anajrobikament mhux bijodegradabbli (anNBO) ma għandux jaqbeż il-limiti li ġejjin għad-doża ta' referenza.

                     Tip ta' prodott

                     aNBO
                     (g/l ta' soluzzjoni tat-tindif)

                     anNBO
                     (g/l ta' soluzzjoni tat-tindif)

                     Deterġenti tad-tindif ġenerali, RTU

                     3,00

                     55,00

                     Deterġenti tad-tindif ġenerali, mhux dilwiti

                     0,20

                     0,50

                     Deterġenti tad-tindif tal-kċejjen, RTU

                     5,00

                     35,00

                     Deterġenti tad-tindif tal-kċejjen, mhux dilwiti

                     0,20

                     0,50

                     Deterġenti tad-tindif tat-twieqi, RTU

                     2,00

                     20,00

                     Deterġenti tad-tindif tat-twieqi, mhux dilwiti

                     0,20

                     0,50

                     Deterġenti tat-tindif sanitarji, RTU

                     5,00

                     35,00

                     Deterġenti tat-tindif sanitarji, mhux dilwiti

                     0,20

                     0,50

            Valutazzjoni u verifika: l-applikant għandu jipprovdi dokumentazzjoni għad-degradabbiltà tal-aġenti tensjoattivi, kif ukoll għall-kalkolu tal-aNBO u tal-anNBO tal-prodott. Spreadsheet għall-kalkolu tal-valuri aNBO u anNBO tinsab fis-sit elettroniku tal-Ekotikketta tal-UE.
         Għad-degradabbiltà tal-aġenti tensjoattivi u għall-valuri aNBO u anNBO tal-komposti organiċi, għandha ssir referenza għal-lista DID l-iktar aġġornata.
         Għas-sustanzi mdaħħla li ma jkunux fil-Parti A tal-lista DID, għandha tingħata informazzjoni rilevanti mil-letteratura teknika jew minn sorsi oħra, jew jingħataw ir-riżultati xierqa tat-testijiet, li jkunu juru li huma ajrobikament u anajrobikament bijodegradabbli, kif tiddeskrivi l-Parti B ta' dik il-lista.
         Fin-nuqqas ta' dokumentazzjoni dwar id-degradabbiltà, sustanza mdaħħla li ma tkunx aġent tensjoattiv tista' tiġi eżentata mir-rekwiżit tal-degradabbiltà anajrobika diment li tiġi ssodisfata waħda minn dawn it-tliet alternattivi:

                     (1)

                     tkun faċilment degradabbli u jkollha assorbiment baxx (A < 25 %);

                     (2)

                     tkun faċilment degradabbli u jkollha desorbiment għoli (D > 75 %);

                     (3)

                     tkun faċilment degradabbli u ma tkunx bijoakkumulattiva (4).

               L-ittestjar għall-assorbiment jew għad-desorbiment għandu jsir skont il-Linji Gwida tal-OECD Nru 106.

            Kriterju 3 — Sorsi sostenibbli ta' żejt tal-palm, żejt tal-qalba tal-ġewż tal-palm u d-derivattivi tagħhom

         Is-sustanzi mdaħħla li jintużaw fil-prodotti li ġejjin miż-żejt tal-palm jew miż-żejt tal-qalba tal-ġewż tal-palm għandhom jinkisbu minn pjantaġġuni li jissodisfaw ir-rekwiżiti ta' skema ta' ċertifikazzjoni għall-produzzjoni sostenibbli li hija bbażata fuq organizzazzjonijiet b'diversi partijiet interessati u li għandha sħubija mifruxa, inklużi l-NGOs, l-industrija u l-gvern u li tindirizza l-impatti ambjentali inklużi dawk fuq il-ħamrija, il-bijodiversità, il-ħażniet tal-karbonju organiku u l-konservazzjoni tar-riżorsi naturali.

            Valutazzjoni u verifika: L-applikant għandu jipprovdi evidenza permezz ta' ċertifikati mingħand partijiet terzi u katina ta' kustodja li ż-żejt tal-palm u ż-żejt tal-qalba tal-ġewż tal-palm li jintużaw fil-manifattura tas-sustanzi mdaħħla jkunu ġejjin minn pjantaġġuni li huma mmaniġġjati b'mod sostenibbli.
         Ċertifikati aċċettati jinħtieġ li jinkludu d-Diskussjonijiet Madwar Mejda Tonda dwar iż-Żejt tal-Palm Sostenibbli msejħa “Roundtable for Sustainable Palm Oil (RSPO)” (b'identità ppriżervata, segregata jew bilanċ tal-massa) jew kwalunkwe skema ta' produzzjoni sostenibbli ekwivalenti jew aktar stretta.
         Għad-derivattivi kimiċi taż-żejt tal-palm u għaż-żejt tal-qalba tal-ġewż tal-palm, għandu jkun biżżejjed li tintwera sostenibbiltà permezz ta' sistemi “book&claim” bħalma huma ċ-ċertifikati GreenPalm jew ekwivalenti billi jingħataw l-ammonti ddikjarati tal-ACOP (l-Kommunikazzjonijiet ta' Progress Annwali) taċ-ċertifikati GreenPalm akkwistati jew mifdija matul il-perjodu ta' negozjar annwali l-aktar riċenti.

            Kriterju 4 — Sustanzi esklużi u ristretti

         (a)   Sustanzi esklużi u ristretti speċifikati

         (i)   Sustanzi esklużi

         Is-sustanzi indikati hawn taħt ma għandhomx jiġu inklużi fil-formulazzjoni tal-prodott irrispettivament mill-konċentrazzjoni:

                     —

                     Alkilfenoletossilati (APEOs) u derivattivi oħra tal-alkilfenol;

                     —

                     Atranol;

                     —

                     Kloroatranol;

                     —

                     Aċidu dietilenetriamminapentaaċetiku (DTPA);

                     —

                     Aċidu etilendiamminatetraaċetiku (EDTA) u l-imluħa tiegħu;

                     —

                     Il-formaldeid u r-rilaxxaturi tiegħu (pereż. 2-bromo-2-nitropropan-1,3-diol, 5-bromo-5-nitro-1,3-diossan, idrossimetilgliċinat tas-sodju, diażolidinilurea) bl-eċċezzjoni ta' impuritajiet tal-formaldeid f'aġenti tensjoattivi bbażati fuq il-kimika tal-polialkoksi sa konċentrazzjoni ta' 0,010 % tal-piż skont il-piż fis-sustanza mdaħħla;

                     —

                     Glutaraldeid;

                     —

                     Idrossisoeżil 3-ċikloeżen karboksaldeid (HICC);

                     —

                     Mikroplastiċi;

                     —

                     Nanofidda;

                     —

                     Nitromiski u miski poliċikliċi;

                     —

                     Fosfati;

                     —

                     Alkaliti Perfluworurati;

                     —

                     Imluħa kwaternarji tal-ammonju mhux faċilment bijodegradabbli;

                     —

                     Komposti reattivi tal-kloru;

                     —

                     Rodamina B;

                     —

                     Triklosan;

                     —

                     Butilkarbamat tat-3-jodo-2-propinil;

                     —

                     Idrokarburi aromatiċi;

                     —

                     Idrokarburi aloġenati.

            Valutazzjoni u verifika: l-applikant għandu jipprovdi dikjarazzjoni ta' konformità ffirmata u jekk ikun xieraq, bl-appoġġ ta' dikjarazzjonijiet tal-fornituri, li jikkonfermaw li s-sustanzi elenkati ma ġewx inklużi fil-formulazzjoni tal-prodott irrispettivament mill-konċentrazzjoni.
         (ii)   Sustanzi ristretti

         Is-sustanzi indikati hawn taħt ma għandhomx jiġu inklużi fil-formulazzjoni tal-prodott f'konċentrazzjonijiet ikbar minn dawk indikati:

                     —

                     2-Metil-2H-iżotijażol-3-on: 0,0050 % tal-piż skont il-piż (jekk il-valur ta' 2-Metil-2H-iżotijażol-3-on permess fl-Anness V (Lista ta' preżervattivi permessi fil-prodotti kożmetiċi) tar-Regolament (KE) Nru 1223/2009 tal-Parlament Ewropew u tal-Kunsill (5) ikun iktar baxx meta jiġi applikat, dan il-valur iktar baxx għandu jieħu preċedenza);

                     —

                     1,2-Benżiżotijażol-3(2H)-on: 0,0050 % tal-piż skont il-piż;

                     —

                     5-kloro-2-metil-4-iżotijażolin-3-on/2-metil-4-iżotijażolin-3-on: 0,0015 % tal-piż skont il-piż.

               Il-kontenut totali ta' fosforu (P) ikkalkolat bħala P elementali għandu jkun limitat għal dawn il-valuri għad-dożaġġ ta' referenza.

                     Tip ta' prodott

                     Kontenut P

                     Deterġenti tad-tindif ġenerali, RTU

                     0,02 g/l ta' prodott RTU

                     Deterġenti tad-tindif ġenerali, mhux dilwiti

                     0,02 g/l ta' soluzzjoni tat-tindif

                     Deterġenti tad-tindif tal-kċejjen, RTU

                     1,00 g/l ta' prodott RTU

                     Deterġenti tad-tindif tal-kċejjen, mhux dilwiti

                     1,00 g/l ta' soluzzjoni tat-tindif

                     Deterġenti tad-tindif tat-twieqi, RTU

                     0,00 g/l ta' prodott RTU

                     Deterġenti tad-tindif tat-twieqi, mhux dilwiti

                     0,00 g/l ta' soluzzjoni tat-tindif

                     Deterġenti tat-tindif sanitarji, RTU

                     1,00 g/l ta' prodott RTU

                     Deterġenti tat-tindif sanitarji, mhux dilwiti

                     1,00 g/l ta' soluzzjoni tat-tindif

               Sustanzi tal-fwejjaħ soġġetti għar-rekwiżit tad-dikjarazzjoni stipulat fir-Regolament (KE) Nru 648/2004 ma għandhomx ikunu preżenti fi kwantitajiet ≥ 0,010 % tal-piż skont il-piż għal kull sustanza.
         Ma għandux ikun hemm KOV li jaqbżu l-limiti speċifikati hawn taħt (KOV tfisser kull kompost organiku li jkollu punt ta' togħlija ta' inqas minn 150 °C).

                     Tip ta' prodott

                     Limitu ta' KOV

                     Deterġenti tad-tindif ġenerali, RTU

                     30 g/l ta' prodott RTU

                     Deterġenti tad-tindif ġenerali, mhux dilwiti

                     30 g/l ta' soluzzjoni tat-tindif

                     Deterġenti tad-tindif tal-kċejjen, RTU

                     60 g/l ta' prodott RTU

                     Deterġenti tad-tindif tal-kċejjen, mhux dilwiti

                     60 g/l ta' soluzzjoni tat-tindif

                     Deterġenti tad-tindif tat-twieqi, RTU

                     100 g/l ta' prodott RTU

                     Deterġenti tad-tindif tat-twieqi, mhux dilwiti

                     100 g/l ta' soluzzjoni tat-tindif

                     Deterġenti tat-tindif sanitarji, RTU

                     60 g/l ta' prodott RTU

                     Deterġenti tat-tindif sanitarji, mhux dilwiti

                     60 g/l ta' soluzzjoni tat-tindif

            Valutazzjoni u verifika: l-applikant għandu jipprovdi dawn id-dokumenti:

                     (a)

                     Jekk jintużaw l-isotijażolinoni, dikjarazzjoni ta' konformità ffirmata u jekk ikun xieraq, bl-appoġġ ta' dikjarazzjonijiet tal-fornituri, li jikkonfermaw li l-kontenut ta' isotijażolinoni użati huwa ekwivalenti għal-limiti stabbiliti jew inqas.

                     (b)

                     Dikjarazzjoni ta' konformità ffirmata u jekk ikun xieraq, bl-appoġġ ta' dikjarazzjonijiet tal-fornituri, li jikkonfermaw li l-ammont totali ta' P elementali huwa ekwivalenti għal-limiti stabbiliti jew inqas; Id-dikjarazzjoni għandha tiġi appoġġjata bil-kalkoli tat-total ta' kontenut P tal-prodott.

                     (c)

                     Dikjarazzjoni ta' konformità ffirmata u jekk ikun xieraq, bl-appoġġ ta' dikjarazzjonijiet jew dokumentazzjoni mingħand il-fornituri, li jikkonfermaw li mhumiex preżenti sustanzi tal-fwejjaħ soġġetti għar-rekwiżit tad-dikjarazzjoni stipulat fir-Regolament (KE) Nru 648/2004 f'ammonti li jaqbżu l-limiti stabbiliti.

                     (d)

                     Dikjarazzjoni ta' konformità ffirmata u jekk ikun xieraq, bl-appoġġ ta' dikjarazzjonijiet tal-fornituri, li jikkonfermaw li l-ammont totali ta' KOV huwa inqas mil-limiti stabbiliti. Din id-dikjarazzjoni għandha tiġi appoġġjata b'rapporti ta' testijiet jew kalkoli tal-kontenut ta' KOV abbażi tal-lista tal-ingredjenti.

               (b)   Sustanzi perikolużi

         (i)   Prodott finali

         Il-prodott finali ma għandux jiġi klassifikat u tikkettat bħala tossiku akut, bħala sustanza tossika speċifika għal organi ta' mira, bħala sensitizzatur respiratorju jew tal-ġilda jew bħala prodott karċinoġenu, mutaġenu jew tossiku għar-riproduzzjoni, jew bħala prodott perikoluż għall-ambjent akkwatiku, kif definiti fl-Anness I tar-Regolament (KE) Nru 1272/2008 u skont il-lista fit-Tabella 2.
         (ii)   Sustanzi mdaħħla

         Il-prodott ma għandux ikollu sustanzi mdaħħla f'limitu tal-konċentrazzjoni ta' 0,010 % jew iktar tal-piż skont il-piż fil-prodott finali li jilħqu l-kriterji tal-klassifikazzjoni bħala tossiċi, perikolużi għall-ambjent akkwatiku, sensitizzaturi respiratorji jew tal-ġilda jew karċinoġeni, mutaġeni jew tossiċi għar-riproduzzjoni, skont l-Anness I tar-Regolament (KE) Nru 1272/2008 u skont il-lista fit-Table 2.
         Meta jkunu aktar stretti, il-limiti ġeneriċi jew speċifiċi tal-konċentrazzjoni ddeterminati skont l-Artikolu 10 tar-Regolament (KE) Nru 1272/2008 għandhom jieħdu preċedenza.

            Tabella 2

            Il-klassifikazzjonijiet ristretti tal-periklu u t-tqassim tagħhom f'kategoriji

                     Tossiċità akuta

                     Kategoriji 1 u 2

                     Kategorija 3

                     H300 Fatali jekk jinbela'

                     H301 Tossiku jekk jinbela'

                     H310 Fatali jekk imiss mal-ġilda

                     H311 Tossiku jekk imiss mal-ġilda

                     H330 Fatali jekk jinġibed man-nifs

                     H331 Tossiku jekk jinġibed man-nifs

                     H304 Jaf ikun fatali jekk jinbela' u jmur fil-pajp tan-nifs

                     EUH070 Tossiku jekk imiss mal-għajnejn

                     Tossiċità speċifika għal organi ta' mira

                     Kategorija 1

                     Kategorija 2

                     H370 Jagħmel ħsara lill-organi

                     H371 Jaf jagħmel ħsara lill-organi

                     H372 Jagħmel ħsara lill-organi jekk jiġu esposti għalih fit-tul jew kemm-il darba

                     H373 Jaf jagħmel ħsara lill-organi jekk jiġu esposti għalih fit-tul jew kemm-il darba

                     Sensitizzazzjoni respiratorja u tal-ġilda

                     Kategorija 1 A/1

                     Kategorija 1B

                     H317 Jistgħu jikkawżaw reazzjoni allerġika tal-ġilda

                     H317 Jistgħu jikkawżaw reazzjoni allerġika tal-ġilda

                     H334 Jistgħu jikkawżaw sintomi ta' allerġija jew ta' ażma jew diffikultajiet biex jittieħed in-nifs jekk jinxtammu

                     H334 Jistgħu jikkawżaw sintomi ta' allerġija jew ta' ażma jew diffikultajiet biex jittieħed in-nifs jekk jinxtammu

                     Karċinoġenu, mutaġenu jew tossiku għar-riproduzzjoni

                     Kategoriji 1 A u 1B

                     Kategorija 2

                     H340 Jaf jikkawża difetti ġenetiċi

                     H341 Suspettat li jikkawża difetti ġenetiċi

                     H350 Jaf jikkawża l-kanċer

                     H351 Suspettat li jikkawża l-kanċer

                     H350i Jaf jikkawża l-kanċer jekk jinġibed man-nifs

                     H360F Jaf jagħmel ħsara lill-fertilità

                     H361f Suspettat li jagħmel ħsara lill-fertilità

                     H360D Jaf jagħmel ħsara lit-tarbija fil-ġuf

                     H361d Suspettat li jagħmel ħsara lit-tarbija fil-ġuf

                     H360FD Jaf jagħmel ħsara lill-fertilità. Jaf jagħmel ħsara lit-tarbija fil-ġuf

                     H361fd Suspettat li jagħmel ħsara lill-fertilità. Suspettat li jagħmel ħsara lit-tarbija li għadha ma twelditx

                     H360Fd Jaf jagħmel ħsara lill-fertilità. Suspettat li jagħmel ħsara lit-tarbija li għadha ma twelditx

                     H362 Jista' jagħmel ħsara lit-tfal imreddgħa

                     H360Df Jaf jagħmel ħsara lit-tarbija fil-ġuf. Suspettat li jagħmel ħsara lill-fertilità

                     Perikoluż għall-ambjent akkwatiku

                     Kategoriji 1 u 2

                     Kategoriji 3 u 4

                     H400 Tossiku ħafna għall-organiżmi akkwatiċi

                     H412 Jagħmel ħsara lill-organiżmi akkwatiċi u jħalli effetti fit-tul

                     H410 Tossiku ħafna għall-organiżmi akkwatiċi u jħalli effetti fit-tul

                     H413 Jaf iħalli effetti dejjiema lill-organiżmi akkwatiċi

                     H411 Tossiku għall-organiżmi akkwatiċi u jħalli effetti fit-tul

                     Perikolużi għas-saff tal-ożonu

                     H420 Perikoluż għas-saff tal-ożonu

               Dan il-kriterju ma japplikax għal sustanzi mdaħħla li jkopri l-Artikolu 2(7)(a) u (b) tar-Regolament (KE) Nru 1907/2006, li jistabbilixxi kriterji għall-eżenzjoni ta' sustanzi li hemm l-Annessi IV u V ta' dan ir-Regolament mir-reġistrazzjoni, mill-obbligi tal-utent downstream u mir-rekwiżiti tal-evalwazzjoni. Sabiex isib jekk dik l-esklużjoni tkunx tapplika, l-applikant għandu jgħarrex għal kull sustanza mdaħħla li tkun preżenti f'konċentrazzjoni aktar minn 0,010 % tal-piż skont il-piż.
         Is-sustanzi u t-taħlitiet fit-Table 3 huma eżentati mir-rekwiżit 4(b)(ii).

            Tabella 3

            Sustanzi derogati

                     Sustanza

                     Dikjarazzjoni tal-periklu

                     Aġenti tensjoattivi

                     H400 Tossiku ħafna għall-organiżmi akkwatiċi

                     H412 Jagħmel ħsara lill-organiżmi akkwatiċi u jħalli effetti fit-tul

                     Enżimi (*2)

                     H317 Jistgħu jikkawżaw reazzjoni allerġika tal-ġilda

                     H334 Jistgħu jikkawżaw sintomi ta' allerġija jew ta' ażma jew diffikultajiet biex jittieħed in-nifs jekk jinxtammu

                     NTA bħala impurità f'MGDA u GLDA (*3)

                     H351 Suspettat li jikkawża l-kanċer

            Valutazzjoni u verifika: l-applikant għandu juri konformità ma' dan il-kriterju għall-prodott finali u għal kull sustanza mdaħħala li jkun hemm f'konċentrazzjoni akbar minn 0,010 % tal-piż skont il-piż fil-prodott finali. L-applikant għandu jipprovdi dikjarazzjoni ta' konformità ffirmata u jekk ikun xieraq, bl-appoġġ tad-dikjarazzjonijiet tal-fornituri, jew SDS li jikkonfermaw li l-ebda waħda minn dawn is-sustanzi ma tissodisfa l-kriterji għall-klassifikazzjoni b'waħda jew aktar mid-dikjarazzjonijiet tal-periklu elenkati fit-Table 2 fil-forma jew forom u fl-istat(i) fiżiku/fiżiċi kif inhuma preżenti fil-prodott.
         Għas-sustanzi mniżżla fl-Annessi IV u V tar-Regolament (KE) Nru 1907/2006, li huma eżentati mill-obbligi tar-reġistrazzjoni skont l-Artikolu 2(7)(a) u (b) ta' dak ir-Regolament, ikun biżżejjed li tingħata dikjarazzjoni tal-applikant għall-konformità.
         L-applikant għandu jipprovdi dikjarazzjoni ta' konformità ffirmata u jekk ikun xieraq, bl-appoġġ ta' dikjarazzjonijiet tal-fornituri, li jikkonfermaw il-preżenza ta' sustanzi mdaħħla li jissodisfaw il-kundizzjonijiet tad-deroga.
         (c)   Sustanzi ta' tħassib serju ħafna (SVHCs)

         Il-prodott finali ma għandux ikun fih sustanzi mdaħħla li ġew identifikati skont il-proċedura deskritta fl-Artikolu 59(1) tar-Regolament (KE) Nru 1907/2006, li jistabbilixxi l-lista tal-kandidati għal sustanzi ta' tħassib serju ħafna.

            Valutazzjoni u verifika: l-applikant għandu jipprovdi dikjarazzjoni ta' konformità ffirmata u jekk ikun xieraq, bl-appoġġ ta' dikjarazzjonijiet tal-fornituri, jew SDS li jikkonfermaw li ebda waħda mis-sustanzi fil-lista tal-kandidati mhi preżenti.
         Fid-data tal-applikazzjoni għandha ssir referenza għall-aħħar aġġornament tal-lista tas-sustanzi identifikati bħala sustanzi ta' tħassib serju ħafna.
         (d)   Fwejjaħ

         Kull sustanza mdaħħla miżjuda mal-prodott bħala fwieħa għandha tkun immanifatturata u mmaniġġjata skont il-kodiċi tal-prattika tal-Assoċjazzjoni Internazzjonali tal-Fwejjaħ (IFRA) (6). Il-manifattur għandu jimxi mar-rakkomandazzjonijiet tal-Istandards tal-IFRA fejn jidħlu l-projbizzjoni, l-użu ristrett u l-kriterji tal-purità speċifikati għas-sustanzi.

            Valutazzjoni u verifika: il-fornitur jew il-manifattur tal-fwejjaħ għandu jipprovdi dikjarazzjoni ta' konformità ffirmata jekk ikun xieraq.
         (e)   Priżervattivi

                     (i)

                     Il-prodott jista' jinkludi biss priżervattivi sabiex jippreżervaw il-prodott, u fid-dożaġġ xieraq għal dan l-iskop biss. Dan ma japplikax għall-aġenti tensjoattivi li jista' jkollhom ukoll proprjetajiet bijoċidali.

                     (ii)

                     Il-prodotti jista' jkun fihom priżervattivi diment li dawn ma jkunux bijoakkumulattivi. Priżervattiv jitqies mhux bijoakkumulattiv jekk il-valur BCF ikun < 100 jew il-valur log Kow ikun < 3,0. Jekk il-valur BCF u l-valur log Kow ikunu disponibbli t-tnejn, għandu jintuża l-ogħla valur BCF imkejjel.

                     (iii)

                     Huwa pprojbit li jkun iddikjarat jew issuġġerit fuq l-imballaġġ jew bi kwalunkwe komunikazzjoni oħra li l-prodott jaġixxi kontra l-mikrobi jew għandu effett diżinfettanti.

            Valutazzjoni u verifika: l-applikant għandu jipprovdi dikjarazzjoni ta' konformità ffirmata u jekk ikun xieraq, bl-appoġġ ta' dikjarazzjonijiet tal-fornituri, flimkien mal-SDS ta' kull priżervattiv miżjud, u informazzjoni dwar il-valur BCF jew log Kow tiegħu. L-applikant għandu wkoll jipprovdi l-grafika tal-imballaġġ.
         (f)   Aġenti koloranti

         L-aġenti koloranti fil-prodott ma għandhomx ikunu bijoakkumulattivi.
         Aġent kolorant jitqies mhux bijoakkumulattiv jekk il-valur BCF ikun < 100 jew il-valur log Kow ikun < 3,0. Jekk il-valur BCF u l-valur log Kow ikunu disponibbli t-tnejn, għandu jintuża l-ogħla valur BCF imkejjel. Jekk l-aġenti koloranti jkunu approvati biex jintużaw fl-ikel, mhemmx bżonn li titressaq dokumentazzjoni dwar il-potenzjal bijoakkumulattiv.

            Valutazzjoni u verifika: l-applikant għandu jipprovdi dikjarazzjoni ta' konformità ffirmata u jekk ikun xieraq, bl-appoġġ ta' dikjarazzjonijiet tal-fornituri, flimkien mal-SDS ta' kull aġent kolorant miżjud, u informazzjoni dwar il-valur BCF jew log Kow tiegħu, jew dokumentazzjoni li tiżgura li l-aġent kolorant huwa approvat biex jintuża fl-ikel.
         (g)   Enżimi

         Għandhom jintużaw biss enżimi inkapsulati (f'forma solida) u enżimi f'forma likwida jew sospensjonijiet magħquda.

            Valutazzjoni u verifika: l-applikant għandu jipprovdi dikjarazzjoni ta' konformità ffirmata u jekk ikun xieraq, bl-appoġġ ta' dikjarazzjonijiet tal-fornituri, flimkien mal-SDS ta' kull enżima miżjuda.
         (h)   Mikroorganiżmi

                     (i)

                     L-identifikazzjoni: il-mikroorganiżmi kollha miżjuda bi ħsieb għandu jkollhom numru tal-ATCC (American Type Culture Collection), ikunu parti minn kollezzjoni ta' Awtorità Depożitorja Internazzjonali (IDA — International Depository Authority) jew ikollhom id-DNA tagħhom identifikat skont “Protokoll tal-Identifikazzjoni tar-Razza” (billi tintuża s-sekwenza tad-DNA 16S ribosomali jew metodu ekwivalenti).

                     (ii)

                     Is-sikurezza: il-mikroorganiżmi kollha miżjuda bi ħsieb għandhom ikunu parti minn dawn it-tnejn:

                                 —

                                 Il-Grupp ta' Riskju I kif definit fid-Direttiva 2000/54/KE tal-Parlament Ewropew u tal-Kunsill (7) — aġenti bijoloġiċi fuq il-post tax-xogħol;

                                 —

                                 il-lista tal-Preżunzjoni ta' Sikurezza Kwalifikata (QPS — Qualified Presumption of Safety) maħruġa mill-Awtorità Ewropea dwar is-Sigurtà fl-Ikel (EFSA).

                     (iii)

                     In-nuqqas ta' kontaminanti: il-mikroorganiżmi patoġeniċi, kif definiti hawn taħt, ma għandhomx ikunu minn xi waħda mir-razez inklużi fil-prodott finali meta jsir l-iskrinjar bil-metodi ta' ttestjar indikati jew metodi ekwivalenti:

                                 —

                                 E. Coli, metodu ta' ttestjar ISO 16649-3:2005;

                                 —

                                 Streptococcus (Enterococcus), metodu ta' ttestjar ISO 21528-1:2004;

                                 —

                                 Staphylococcus aureus, metodu ta' ttestjar ISO 6888-1;

                                 —

                                 Bacillus cereus, metodu ta' ttestjar ISO 7932:2004 jew ISO 21871;

                                 —

                                 Salmonella, metodu ta' ttestjar ISO6579:2002 jew ISO 19250.

                     (iv)

                     Il-mikroorganiżmi kollha miżjuda bi ħsieb ma għandhomx ikunu mikroorganiżmi ġenetikament modifikati (GMMs).

                     (v)

                     Suxxettibbiltà għall-antibijotiċi: il-mikroorganiżmi kollha miżjuda bi ħsieb għandhom ikunu suxxettibbli, bl-eċċezzjoni tar-reżistenza intrinsika, għal kull waħda mill-ħames klassijiet ewlenin tal-antibijotiċi (aminoglikosid, makrolidi, β-lattamiku, tetraċiklina u fluworokinolon) skont il-metodu tat-tixrid bid-diski tal-EUCAST jew metodu ekwivalenti.

                     (vi)

                     L-għadd ta' mikrobi: il-prodotti waqt l-użu għandu jkollhom għadd standard ta' kolonji ta' 1 × 105 ta' unitajiet li jiffurmaw kolonji (CFU- colony-forming units) għal kull ml jew iktar, skont ISO 4833-1:2014.

                     (vii)

                     Il-ħajja tal-ħażna: il-ħajja tal-ħażna minima tal-prodott ma għandhiex tkun inqas minn 24 xahar u l-għadd ta' mikrobi ma għandux jonqos b'iktar minn 10 % kull 12-il xahar skont ISO 4833-1:2014.

                     (viii)

                     Adegwatezza għall-użu: il-prodott għandu jissodifa r-rekwiżiti kollha stabbiliti fil-Kriterju 6 dwar l-Adegwatezza għall-użu u d-dikjarazzjonijiet kollha tal-manifattur dwar l-azzjonijiet tal-mikroorganiżmi fil-prodott għandhom jiġu dokumentati permezz ta' ttestjar minn partijiet terzi.

                     (ix)

                     Dikjarazzjonijiet: huwa pprojbit li jkun iddikjarat jew issuġġerit fuq l-imballaġġ jew bi kwalunkwe komunikazzjoni oħra li l-prodott jaġixxi kontra l-mikrobi jew ikollu effett diżinfettanti.

                     (x)

                     Informazzjoni għall-utenti: it-tikketta tal-prodott għandha tinkludi l-informazzjoni li ġejja:

                                 —

                                 li l-prodott fih il-mikroorganiżmi;

                                 —

                                 li l-prodott ma għandux jintuża b'mekkaniżmu ta' sprejjar;

                                 —

                                 li l-prodott ma għandux jintuża fuq superfiċji li jkollhom kuntatt mal-ikel;

                                 —

                                 indikazzjoni tal-ħajja tal-ħażna tal-prodott.

            Valutazzjoni u verifika: l-applikant għandu jipprovdi:

                     (i)

                     L-isem (tar-razza) u l-identifikazzjoni tal-mikroorganiżmi kollha inklużi fil-prodott bin-numri tal-ATCC jew tal-IDA jew bid-dokumentazzjoni fuq l-identifikazzjoni tad-DNA.

                     (ii)

                     Id-dokumentazzjoni li turi li l-mikroorganiżmi kollha huma parti mill-Grupp ta' Riskju I u l-lista tal-QPS.

                     (iii)

                     Id-dokumentazzjoni ta' ttestjar li turi li l-mikroorganiżmi patoġeniċi mhumiex preżenti fil-prodott.

                     (iv)

                     Id-dokumentazzjoni li turi li mhux il-mikroorganiżmi kollha huma GMMs.

                     (v)

                     Id-dokumentazzjoni ta' ttestjar li turi li l-mikroorganiżmi kollha huma suxxettibbli, bl-eċċezzjoni tar-reżistenza intrinsika, għal kull waħda mill-ħames klassijiet ewlenin tal-antibijotiċi indikati.

                     (vi)

                     Id-dokumentazzjoni ta' ttestjar tas-CFU għal kull ml ta' soluzzjoni waqt l-użu (għal prodotti mhux dilwiti, għandu jintuża l-proporzjon ta' dilwizzjoni rakkomandat għat-tindif “normali”).

                     (vii)

                     Id-dokumentazzjoni ta' ttestjar tas-CFU għal kull ml ta' soluzzjoni waqt l-użu kull 12-il xahar għal prodott maħżun sa tmiem il-ħajja tal-ħażna tiegħu.

                     (viii)

                     Ir-riżultati ta' testijiet minn laboratorju ta' parti terzi li jagħtu prova tal-azzjonijiet iddikjarati tal-mikroorganiżmi, u l-grafika tal-imballaġġ jew kopja tat-tikketta tal-prodott li jsostnu kwalunkwe dikjarazzjoni dwar l-azzjonijiet tal-mikroorganiżmi.

                     (ix) u (x)

                     il-grafika tal-imballaġġ jew kopja tat-tikketta tal-prodott.

            Kriterju 5 — L-imballaġġ

         (a)   Prodotti mibjugħa f'bottijiet tal-isprej

         Sprejs li jkun fihom il-propellenti ma għandhomx jintużaw. Il-bottijiet tal-isprej għandhom ikunu jistgħu jergħu jimtlew u jerġgħu jintużaw.

            Valutazzjoni u verifika: l-applikant għandu jipprovdi dikjarazzjoni ta' konformità ffirmata flimkien mad-dokumentazzjoni rilevanti li tiddeskrivi jew tiddokumenta kif jistgħu jerġgħu jimtlew il-bottijiet tal-isprej inklużi fl-imballaġġ.
         (b)   Sistemi ta' teħid lura tal-imballaġġ

         Jekk il-prodott jitwassal f'imballaġġ li jkun parti minn sistema ta' teħid lura, dak il-prodott jiġi eżentat mir-rekwiżiti stabbiliti fil-punti (c) u (d) tal-Kriterju 5.

            Valutazzjoni u verifika: l-applikant għandu jipprovdi dikjarazzjoni ta' konformità ffirmata flimkien mad- dokumentazzjoni rilevanti li tiddeskrivi jew turi li ġiet stabbilita sistema ta' teħid lura tal-imballaġġ.
         (c)   Proporzjon piż/utilità (weight/utility ratio, WUR)

         Il-proporzjon piż/utilità (WUR) tal-prodott għandu jiġi kkalkulat għall-imballaġġ primarju biss u ma għandux jaqbeż dawn il-valuri għad-dożaġġ ta' referenza.

                     Tip ta' prodott

                     WUR
                     (g/l ta' soluzzjoni tat-tindif)

                     Prodotti mhux dilwiti

                     15

                     Prodotti RTU

                     150

                     Prodotti RTU mibjugħa f'bottijiet b'mekkaniżmu ta' sprej

                     200

               Imballaġġ primarju magħmul minn iktar minn 80 % ta' materjal riċiklat huwa eżentat minn dan ir-rekwiżit.

            Valutazzjoni u verifika: l-applikant għandu jipprovdi kalkolu tal-WUR tal-prodott. Jekk il-prodott jinbiegħ f'imballaġġi differenti, jiġifieri b'volumi differenti, għandu jitressaq il-kalkolu għal kull daqs tal-imballaġġ li għalih trid tingħata l-Ekotikketta tal-UE.
         Il-WUR jiġi kkalkulat kif ġej:

            WUR = Σ((W
            i + U
            i)/(D
            i * R
            i))
         Fejn:

                     Wi

                     :

                     il-piż (g) tal-imballaġġ primarju (i);

                     Ui

                     :

                     il-piż (g) tal-imballaġġ riċiklat mhux wara l-użu fl-imballaġġ primarju (i). Ui = Wi sakemm l-applikant ma jistax juri mod ieħor;

                     Di

                     :

                     l-għadd ta' dożi ta' referenza fl-imballaġġ primarju (i). Fil-każ ta' prodotti RTU, Di = il-volum tal-prodott (f'litri);

                     Ri

                     :

                     indiċi tar-rikariki. Ri = 1 (l-imballaġġ ma jerġax jintuża għall-istess skop) jew Ri = 2 (jekk l-applikant ma jiddokumentax li l-kontenut tal-imballaġġ jista' jerġa' jintuża għall-istess skop u jinbiegħu r-rikariki).

               L-applikant għandu jipprovdi dikjarazzjoni ta' konformità ffirmata li tikkonferma l-kontenut ta' materjal riċiklat wara l-użu, flimkien mad-dokumentazzjoni rilevanti. L-imballaġġ jitqies bħala riċiklat wara l-użu jekk il-materja prima li tintuża għall-imballaġġ tkun inġabret minn manifatturi tal-imballaġġ fl-istadju tad-distribuzzjoni jew fl-istadju tal-konsumatur.
         (d)   Disinjar għar-riċiklaġġ

         L-imballaġġ tal-plastik għandu jiġi ddisinjat b'mod li jiffaċilita r-riċiklaġġ effettiv billi jiġu evitati kontaminanti u materjali inkompatibbli potenzjali li huma magħrufin li jfixklu s-separazzjoni jew l-ipproċessar mill-ġdid jew li jnaqqsu l-kwalità tal-materjal riċiklat. Weħidhom jew flimkien, it-tikketta jew “shrink wrap”, it-tapp u meta applikabbli, il-kisjiet tal-protezzjoni ma għandhomx jinkludu l-materjali u l-komponenti mniżżlin fit-Table 4. Il-mekkaniżmi tal-pompi (inklużi dawk tal-isprejs) huma eżentati minn dan ir-rekwiżit.

            Tabella 4

            Materjali u komponenti li ma għandux ikun hemm fost l-elementi tal-imballaġġ

                     Element tal-imballaġġ

                     Materjali u komponenti esklużi (*4)

                     Tikketta jew “shrink wrap”

                                 —

                                 Tikketta jew “shrink wrap” PS flimkien ma' flixkun PET, PP jew HDPE

                                 —

                                 Tikketta jew “shrink wrap” PVC flimkien ma' flixkun PET, PP jew HDPE

                                 —

                                 Tikketta jew “shrink wrap” PETG flimkien ma' flixkun PET

                                 —

                                 Kwalunkwe materjal tal-plastik ieħor għall-“shrink wraps”/għat-tikketti b'densità > 1 g/cm3 użat għal flixkun PET

                                 —

                                 Kwalunkwe materjal tal-plastik ieħor għall-“shrink wraps”/għat-tikketti b'densità < 1 g/cm3 użat għal flixkun PP jew HDPE

                                 —

                                 Tikketti jew “shrink wraps” metallizzati jew iwweldjati mal-qafas tal-imballaġġ (tikketta fonduta)

                     Tapp

                                 —

                                 Tapp PS flimkien ma' flixkun PET, HDPE jew PP

                                 —

                                 Tapp PVC flimkien ma' flixkun PET, PP jew HDPE

                                 —

                                 Tappijiet jew materjal tat-tappijiet PETG b'densità > 1 g/cm3 flimkien ma' flixkun PET

                                 —

                                 Tappijiet tal-metall, tal-ħġieġ jew tal-EVA li ma jisseparawx ruħhom faċilment minn mal-flixkun

                                 —

                                 Tappijiet tas-silikon. Ħlief tappijiet tas-silikon b'densità < 1 g/cm3 flimkien ma' flixkun PET u tappijiet tas-silikon b'densità > 1 g/cm3 flimkien ma' flixkun PEHD jew PP.

                                 —

                                 Folji jew siġilli tal-metall li meta jinfetaħ il-prodott xorta jibqgħu mwaħħla mal-flixkun jew mat-tapp tiegħu

                     Kisjiet tal-protezzjoni

                     Poliammid, poliolefini funzjonali, kisjiet ta' lqugħ metallizzati u ħfief

            Valutazzjoni u verifika: l-applikant għandu jipprovdi dikjarazzjoni ta' konformità ffirmata u li tispeċifika l-kompożizzjoni tal-materjal tal-imballaġġ inklużi l-kontenitur, it-tikketta jew “shrink wrap”, il-kolol, it-tapp, u l-kisja tal-protezzjoni, jekk ikun xieraq, kif ukoll ritratti jew disinni tal-imballaġġ primarju.

            Kriterju 6 — Adegwatezza għall-użu

         Il-prodott għandu jkollu prestazzjoni ta' tindif sodisfaċenti bl-inqas temperatura u dożaġġ rakkomandati mill-manifattur għall-ebusija tal-ilma skont il-'Qafas għall-ittestjar tal-prestazzjoni ta' prodotti tat-tindif għal superfiċji iebsin' li jinsab fis-sit elettroniku tal-Ekotikketta tal-UE (8).

            Valutazzjoni u verifika: l-applikant għandu jipprovdi dokumentazzjoni li turi li l-prodott ġie ttestjat fil-kundizzjonijiet imniżżla fil-qafas u li r-riżultati wrew li l-prodott laħaq tal-inqas il-prestazzjoni minima tat-tindif meħtieġa. L-applikant għandu jipprovdi wkoll dokumentazzjoni li turi l-konformità mar-rekwiżiti tal-laboratorju li hemm fl-istandards armonizzati rilevanti tal-laboratorji tal-ittestjar u l-kalibrazzjoni, jekk ikun xieraq.
         Jista' jintuża test tal-prestazzjoni ekwivalenti jekk l-ekwivalenza tiġi vvalutata u aċċettata mill-korp kompetenti.

            Kriterju 7 — Informazzjoni għall-utenti

         Il-prodott għandu jkollu miegħu struzzjonijiet dwar l-użu xieraq biex tittejjeb kemm jista' jkun il-prestazzjoni tal-prodott u jitnaqqas kemm jista' jkun l-iskart, filwaqt li t-tniġġis tal-ilma u l-użu tar-riżorsi jitnaqqsu wkoll. Dawn l-istruzzjonijiet għandhom ikunu jistgħu jinqraw faċilment jew jinkludu disinni jew simboli, u għandu jkollhom informazzjoni dwar dawn:

                     (a)

                        Struzzjonijiet dwar id-dożaġġ

                     L-applikant għandu jieħu passi xierqa biex jgħin lill-konsumaturi jirrispettaw id-dożaġġ rakkomandat, billi jipprovdi l-istruzzjonijiet dwar id-dożaġġ u sistema ta' dożaġġ konvenjenti (pereż. tappijiet). It-test li ġej irid jidher fuq l-imballaġġ ta' prodotti RTU: “Dan il-prodott mhuwiex maħsub għal tindif fuq skala kbira”.
                     L-istruzzjonijiet dwar id-dożaġġ għandhom jinkludu d-dożaġġ rakkomandat għal mill-inqas żewġ gradi ta' ħmieġ, u l-impatt tal-ebusija tal-ilma fuq id-dożaġġ jekk applikabbli.
                     Għandhom jingħataw indikazzjonijiet dwar l-ikbar prevalenza tal-ebusija tal-ilma fiż-żona fejn il-prodott ikun maħsub li jitqiegħed fis-suq jew fejn tista' tinstab din l-infomazzjoni.

                     (b)

                        Informazzjoni dwar ir-rimi tal-imballaġġ

                     L-imballaġġ primarju għandu jinkludi informazzjoni dwar l-użu mill-ġdid, ir-riċiklaġġ u r-rimi korrett tal-imballaġġ.

                     (c)

                        Informazzjoni ambjentali

                     Fuq l-imballaġġ primarju għandu jkun hemm test li jispjega l-importanza li jintużaw id-dożaġġ korrett u l-inqas temperatura rakkomandata biex jitnaqqsu kemm jista' jkun il-konsum tal-enerġija u tal-ilma u t-tniġġis tal-ilma.

            Valutazzjoni u verifika: l-applikant għandu jipprovdi dikjarazzjoni ta' konformità ffirmata flimkien ma' kampjun tat-tikketta tal-prodott.

            Kriterju 8 — L-informazzjoni li tidher fuq l-Ekotikketta tal-UE

         Il-logo għandu jkun viżibbli u leġibbli. In-numru tar-reġistrazzjoni/tal-liċenzja tal-Ekotikketta tal-UE għandhom jidhru fuq il-prodott u għandhom ikunu leġibbli u viżibbli b'mod ċar.
         L-applikant jista' jagħżel li jinkludi fuq it-tikketta kaxxa testwali bil-kliem li ġej:

                     —

                     Impatt limitat fuq l-ambjent akkwatiku;

                     —

                     Ammont ristrett ta' sustanzi perikolużi;

                     —

                     Ittestjat għall-prestazzjoni tat-tindif tiegħu.

            Valutazzjoni u verifika: l-applikant għandu jipprovdi dikjarazzjoni tal-konformità flimkien ma' kampjun tat-tikketta tal-prodott jew tal-grafika tal-imballaġġ fejn titqiegħed l-Ekotikketta tal-UE.

            (1)  Ir-Regolament (KE) Nru 765/2008 tal-Parlament Ewropew u tal-Kunsill tad-9 ta' Lulju 2008 li jistabbilixxi r-rekwiżiti għall-akkreditament u għas-sorveljanza tas-suq relatati mal-kummerċjalizzazzjoni ta' prodotti, u li jħassar ir-Regolament tal-Kunsill (KEE) Nru 339/93 (ĠU L 218, 13.8.2008, p. 30).

            (2)  Ir-Regolament (KE) Nru 1907/2006 tal-Parlament Ewropew u tal-Kunsill tat-18 ta' Diċembru 2006 dwar ir-reġistrazzjoni, il-valutazzjoni, l-awtorizzazzjoni u r-restrizzjoni ta' sustanzi kimiċi (REACH), li jistabbilixxi Aġenzija Ewropea għas-Sustanzi Kimiċi, li jemenda d-Direttiva 1999/45/KE u li jħassar ir-Regolament (KEE) Nru 793/93 tal-Kunsill u r-Regolament (KE) Nru 1488/94 tal-Kummissjoni kif ukoll id-Direttiva 76/769/KEE tal-Kunsill u d-Direttivi 91/155/KEE, 93/67/KEE, 93/105/KE u 2000/21/KE tal-Kummissjoni (ĠU L 396, 30.12.2006, p. 1).

            (*1)  “l-ebda limitu” tfisser: irrispettivament mill-konċentrazzjoni, is-sustanzi kollha miżjuda bi ħsieb, prodotti sekondarji u impuritajiet mill-materja prima (limitu analitiku ta' detezzjoni).

            (3)  Ir-Regolament (KE) Nru 1272/2008 tal-Parlament Ewropew u tal-Kunsill tas-16 ta' Diċembru 2008 dwar il-klassifikazzjoni, it-tikkettar u l-imballaġġ tas-sustanzi u t-taħlitiet, li jemenda u jħassar id-Direttivi 67/548/KEE u 1999/45/KE, u li jemenda r-Regolament (KE) Nru 1907/2006 (ĠU L 353, 31.12.2008, p. 1).

            (4)  Sustanza titqies mhux bijoakkumulattiva jekk il-valur BCF ikun < 100 jew il-valur log Kow ikun < 3,0. Jekk il-valur BCF u l-valur log Kow ikunu disponibbli t-tnejn, għandu jintuża l-ogħla valur BCF imkejjel.

            (5)  Ir-Regolament (KE) Nru 1223/2009 tal-Parlament Ewropew u tal-Kunsill tat-30 ta' Novembru 2009 dwar il-prodotti kożmetiċi (ĠU L 342, 22.12.2009, p. 59).

            (*2)  Inklużi stabbilizzaturi u sustanzi awżiljari oħrajn fil-preparazzjonijiet.

            (*3)  F'konċentrazzjonijiet aktar baxxi minn 0,2 % fil-materja prima sakemm il-konċentrazzjoni totali fil-prodott finali tkun aktar baxxa minn 0,10 %.

            (6)  Disponibbli fis-sit elettroniku tal-IFRA: http://www.ifraorg.org.

            (7)  Id-Direttiva 2000/54/KE tal-Parlament Ewropew u tal-Kunsill tat-18 ta' Settembru 2000 dwar il-protezzjoni tal-ħaddiema minn riskji relatati mal-espożizzjoni għal aġenti bijoloġiċi fuq il-post tax-xogħol (is-seba' direttiva individwali fi ħdan it-tifsira tal-Artikolu 16(1) tad-Direttiva 89/391/KEE) (ĠU Edizzjoni Speċjali bil-Malti, Kapitolu 5, Vol. 4, p. 48).

            (*4)  EVA — Etilenvinilaċetat, HDPE — polietilen b'densità għolja, PET — poli etilentereftalat, PETG — polietilentereftalat glikol-modifikat, PP — Polipropilen, PS — Polistiren, PVC — Polivinilklorur

            (8)  Disponibbli fuq: http://ec.europa.eu/environment/ecolabel/documents/performance_test_cleaners.pdf.


title: Deċiżjoni tal-Kunsill tas- 26 ta' Lulju 2004 li taħtar membru supplenti Ġermaniż tal-Kumitat tar-Reġjuni

text:
               7.6.2006

               MT

               Il-Ġurnal Uffiċjali ta’ l-Unjoni Ewropea

               104

         DEĊIŻJONI TAL-KUNSILL
   tas-26 ta' Lulju 2004
   li taħtar membru supplenti Ġermaniż tal-Kumitat tar-Reġjuni
   (2004/768/KE)
   IL-KUNSILL TA’ L-UNJONI EWROPEA,
   Wara li kkunsidra t-Trattat li jistabbilixxi l-Komunità Ewropea, u b'mod partikolari l-Artikolu 263 tiegħu,
   Wara li kkunsidra l-proposta mill-Gvern Ġermaniż,
   Billi:

               (1)

               fit-22 ta’ Jannar 2002 il-Kunsill adotta Deċiżjoni li taħtar il-membri u l-membri supplenti tal-Kumitat tar-Reġjuni (1),

               (2)

               post bħala membru supplenti tal-Kumitat tar-Reġjuni sar vakanti wara r-riżenja tas-Sinjur Ole VON BEUST, notifikata lill-Kunsill fis-7 ta' Lulju 2004,

         IDDEĊIEDA KIF ĠEJ:
   Artikolu Uniku
   Is-Sinjur Roger KUSCH, Justizsenator, hu hawnhekk maħtur membru supplenti tal-Kumitat tar-Reġjuni flok is-Sinjur Ole VON BEUST għal bqija tal-mandat tiegħu, li jkompli sal-25 ta' Jannar 2006.

      Magħmula fi Brussel, nhar is-26 ta' Lulju 2004.

            Għall-Kunsill

            Il-President

         B. R. BOT

      (1)  ĠU L 24, 26.1.2002, p. 38.


title: 2008/33/KE: Deċiżjoni tal-Kunsill tas- 6 ta’ Diċembru 2007 li taħtar membru supplenti Spanjol fil-Kumitat tar-Reġjuni

text:
               11.1.2008

               MT

               Il-Ġurnal Uffiċjali ta’ l-Unjoni Ewropea

               L 8/11

         DEĊIŻJONI TAL-KUNSILL
   tas-6 ta’ Diċembru 2007
   li taħtar membru supplenti Spanjol fil-Kumitat tar-Reġjuni
   (2008/33/KE)
   IL-KUNSILL TA’ L-UNJONI EWROPEA,
   Wara li kkunsidra t-Trattat li jistabbilixxi l-Komunità Ewropea, u b’mod partikolari l-Artikolu 263 tiegħu,
   Wara li kkunsidra l-proposta mill-Gvern Spanjol,
   Billi:

               (1)

               Fl-24 ta’ Jannar 2006, il-Kunsill adotta d-Deċiżjoni 2006/116/KE (1) li taħtar il-membri u l-membri supplenti fil-Kumitat tar-Reġjuni għall-perijodu mis-26 ta’ Jannar 2006 sal-25 ta’ Jannar 2010.

               (2)

               Konsegwentement għat-tmiem tal-mandat tas-Sur GÓMEZ-REINO LECOQ sar vakanti post ta’ membru supplenti fil-Kumitat tar-Reġjuni,

         IDDEĊIEDA KIF ĠEJ:
   Artikolu 1
   Is-Sinjura Elsa CASAS CABELLO, Comisionada de Acción Exterior, Comunidad Autónoma de Canarias, hija b’dan maħtura membru supplenti fil-Kumitat tar-Reġjuni, għall-bqija tal-mandat, jiġifieri sal-25 ta’ Jannar 2010.
   Artikolu 2
   Din id-Deċiżjoni għandha jkollha effett fil-jum ta’ l-adozzjoni tagħha.

      Magħmul fi Brussell, 6 ta’ Diċembru 2007.

            Ghall-Kunsill

            Il-President

         A. COSTA

      (1)  ĠU L 56, 25.2.2006, p. 75.


title: Deċiżjoni (UE) 2015/2248 tal-Parlament Ewropew u tal-Kunsill tat-28 ta' Ottubru 2015 dwar il-mobilizzazzjoni tal-Istrument ta' Flessibbiltà għal miżuri baġitarji immedjati taħt l-Aġenda Ewropea dwar il-Migrazzjoni

text:
               4.12.2015

               MT

               Il-Ġurnal Uffiċjali tal-Unjoni Ewropea

               L 318/36

         DEĊIŻJONI (UE) 2015/2248 TAL-PARLAMENT EWROPEW U TAL-KUNSILL
   tat-28 ta' Ottubru 2015
   dwar il-mobilizzazzjoni tal-Istrument ta' Flessibbiltà għal miżuri baġitarji immedjati taħt l-Aġenda Ewropea dwar il-Migrazzjoni
   IL-PARLAMENT EWROPEW U L-KUNSILL TAL-UNJONI EWROPEA,
   Wara li kkunsidraw it-Trattat dwar il-Funzjonament tal-Unjoni Ewropea,
   Wara li kkunsidraw il-Ftehim Interistituzzjonali tat-2 ta' Diċembru 2013 bejn il-Parlament Ewropew, il-Kunsill u l-Kummissjoni dwar id-dixxiplina baġitarja, dwar il-kooperazzjoni f'materji baġitarji u dwar ġestjoni finanzjarja tajba (1), u b'mod partikolari l-punt 12 tiegħu,
   Wara li kkunsidraw il-proposta mill-Kummissjoni Ewropea,
   Billi:

               (1)

               L-Artikolu 11 tar-Regolament tal-Kunsill (UE, Euratom) Nru 1311/2013 (2) jippermetti l-mobilizzazzjoni tal-Istrument ta' Flessibbiltà fil-limitu annwali ta' EUR 471 miljun (prezzijiet tal-2011) biex ikun hemm il-finanzjament ta' nefqa identifikata b'mod ċar li ma setgħetx tkun iffinanzjata fil-limiti disponibbli għal intestatura waħda oħra jew aktar.

               (2)

               Wara li eżaminaw il-possibbiltajiet kollha għar-riallokazzjoni ta' approprjazzjonijiet skont il-limitu ta' nfiq tal-intestatura 3 (Is-Sigurtà u ċ-Ċittadinanza), jidher li huwa meħtieġ li jiġi mmobilizzat l-Istrument ta' Flessibbiltà biex jikkomplementa l-finanzjament fil-baġit ġenerali tal-Unjoni Ewropea b'EUR 66,1 miljun għas-sena finanzjarja 2015 sabiex jiffinanzja miżuri fil-qasam tal-migrazzjoni.

               (3)

               L-approprjazzjonijiet ta' pagament li jikkorrispondu mal-mobilizzazzjoni tal-Istrument ta' Flessibbiltà huma EUR 52,9 miljun fl-2016 u EUR 13,2 miljun fl-2017,

         ADOTTAW DIN ID-DEĊIŻJONI:
   Artikolu 1
   Għall-baġit ġenerali tal-Unjoni Ewropea għas-sena finanzjarja 2015, l-Istrument ta' Flessibbiltà għandu jintuża biex jipprovdi s-somma ta' EUR 66,1 miljun f'approprjazzjonijiet ta' impenn fl-intestatura 3 (Is-Sigurtà u ċ-Ċittadinanza).
   Dak l-ammont għandu jintuża biex jiffinanzja miżuri għall-immaniġġjar tal-kriżi tar-refuġjati.
   L-approprjazzjonijiet ta' pagament li jikkorrispondu mal-mobilizzazzjoni tal-Istrument ta' Flessibbiltà huma EUR 52,9 miljun fl-2016 u EUR 13,2 miljun fl-2017.
   Artikolu 2
   Din id-Deċiżjoni għandha tiġi ppubblikata f'Il-Ġurnal Uffiċjali tal-Unjoni Ewropea.

      Magħmula fi Strasburgu, it-28 ta' Ottubru 2015.

            Għall-Parlament Ewropew

            Il-President

         M. SCHULZ

            Għall-Kunsill

            Il-President

         N. SCHMIT

      (1)  ĠU C 373, 20.12.2013, p. 1.

      (2)  Ir-Regolament tal-Kunsill (UE, Euratom) Nru 1311/2013 tat-2 ta' Diċembru 2013 li jistabbilixxi l-qafas finanzjarju pluriennali għas-snin 2014-2020 (ĠU L 347, 20.12.2013, p. 884).